Harlott i Archer predgrupe Annihilatoru | SMP\nHarlott i Archer predgrupe Annihilatoru\nAustralijski thrash metalci Harlott, te heavy metal sastav Archer iz SAD-a, zvanične su predgrupe na predstojećoj Annihilator turneji, u okviru koje će trojka 16. oktobra da stigne i u srpsku prestonicu.\nHarlott su osnovani u Melburnu u Australiji, i važe za jedan od kvalitetnijih predstavnika thrash metal žanra poslednjih godina. Ekipa najviše uticaja crpi iz Bay Area thrash scene osamdesetih, a kako kaže zvanična biografija, Harlott neće samo impresionirati novu publiku unutar i izvan heavy metal pravca, već će takođe uspeti i u vraćanju fanova u zlatnu eru metala.\nSa druge strane, Archer stižu iz Santa Kruza (Kalifornija), i kažu da su sastav koji donosi beskompromisan ass kicking hard rock i heavy metal fanovima svih uzrasta.\nPodsetimo, koncert će biti održan 16. oktobra u Domu omladine Beograda, i biće to prva prilika da se legendarni Annihilator konačno vidi uživo i u Srbiji.


Svetski dani u Srbiji - ELEMENTARIJUM\nMeđunarodna nedelja nauke\nSvetski dani u Srbiji\n7- 13. novembar Ove godine, Srbija se prvi put uključila u obeležavanje UNESKO praznika Svetskog dana i Međunarodne nedelje nauke i mira\nOve godine, od 7. do 13. novembra, Srbija se prvi put uključila u obeležavanje Međunarodne nedelje nauke i mira, koju je UNESKO ustanovio pre dve i po decenije. Ovim povodom planirano je više događaja, kao i obeležavanje 10. novembra, Svetskog dana nauke.\nObeležavanje Međunarodne nedelje nauke i mira u Srbiji je pokrenuo Centar za promociju nauke, nedavno osnovana republička institucija, nadležna za sve poslove promocije i popularizacije nauke. Centar je za ovu priliku organizovao niz manifestacija kojima će se u široj javnosti promovisati nauka, ali i ideje „Zelenog društva“, koje će ove godine biti glavna tema. Svetski dan nauke se svake godine obeležava 10. novembra, a datum je ustanovila Generalna konferencija UNESKO-a.\n„Centar za promociju nauke se pridružio akciji pruživši podršku inicijativama koje za cilj imaju podizanje profila nauke među mladima“, kaže Aleksandra Drecun, direktorka Centra za promociju nauke. „Proslava Svetskog dana nauke 2011. godine u celom svetu se organizuje povodom Samita Rio+20, pa su i naše aktivnosti usmerene na afirmaciju svesti o životnoj sredini i značaju te teme u kontekstu novih naučnih istraživanja”.\nTema ovogodišnje međunarodne nedelje nauke i mira, ali i Svestkog dana nauke je „Zeleno društvo“, čije su tri glavne odlike: pravičnost, inkluzivnost i participacija. CPN će svojim aktivnostima na promociji nauke sada i Srbiju uključiti u ovaj međunarodni pokret za premošćavanje jaza između nauke i društva\nU duhu većeg umrežavanja naučnih institucija ka zajedničkom cilju, CPN, u sredu 9. novembra, u saradnji sa Fizičkim fakultetom Univerziteta u Beogradu, organizovao je konferenciju Fizika uživo, namenjenu nadarenim srednjoškolcima.\nU četvrtak, 10. novembra, u Botaničkoj bašti „Jevremovac“, sa Biološkim fakultetom pokreće akciju o značaju „Zelenog društva“, u kojoj su učestvovali i eko muskateri koji su, između ostalog objašnjavali i Zašto je lišće požutelo. Pored toga, u subotu, 12. novembra, u 20 časova u saradnji sa BEUM-om predstaviće se mladi naučni timovi iz raznih evropskih zemalja. (Pogledajte detaljnu satnicu događaja)\nOrganizacija ovakvih događaja u budućnosti će biti redovna praksa. Centar je deo strateškog programa razvoja Srbije kao ekonomije znanja, u kojoj inovativnost i povezanost predstavljaju ključne resurse. Ove, 2011. godine, CPN je već obeležio još jedan značajan datum, 10. jul, dan rođenja Nikole Tesle, koji je odlukom Vlade Srbije ustanovljen kao nacionalni Dan nauke. L\nViše o Zelenom društvu i motivima obeležavanja UNESKO dana pogledajte ovde.\nViše o programu i aktivnostima koje je CPN organizovao tokom Međunarodne nedelje nauke i mira pogledajte ovde.\nViše o centralnoj manifestaciji, 10. novembra, u Botaničkoj bašti pogledajte ovde.\nViše o manifestaciji Fizika uživo, pgledajte ovde.\nPogledajte i preuzmite originalni poster manifestacije.\nAparat za razdvajanje vode


Vesti - Ekološka budućnost u Čajetini SKGO - Vesti detaljno\nOd aprila 2017. godine opština Čajetina učestvuje u Programu „Podrška lokalnim samoupravama u Srbiji na putu ka EU – Druga faza" koji finansira Vlada Švedske i realizuje Stalna konferencija gradova i opština (SKGO). Podrška se plasira kroz pet najznačajnijih programskih oblasti: to su: zaštita životne sredine, unapređenje poslovne klime na lokalnom nivou, EU integracije i međunarodna saradnja, rodna ravnopravnost i prevencija i upravljanje vanrednim situacijama na lokalnom nivou.\n„Za SKGO saradnja sa Švedskom asocijacijom regiona i opština (SALAR) i uopšte sa kolegama i partnerima iz Švedske izuzetno je važna, pre svega zbog iskustava na polju zaštite životne sredine koje od njih možemo da dobijemo. Za nas kao organizaciju, a pre svega za naše opštine i gradove članice, ta tema je značajna zato što će jedinice lokalne samouprave morati da iznesu veliki teret evropskih integracija u oblasti zaštite životne sredine, imajući u vidu da je to oblast koja je zahtevna i u administrativnom a i finansijskom smislu. Najveći broj propisa iz ove oblasti zapravo se primenjuje na lokalnom nivou“– istakao je Miodrag Gluščević, programski direktor SKGO za urbani razvoj, životnu sredinu i komunalne delatnosti..\nUčešćem u programu podrške u oblasti zaštite životne sredine, opština Čajetina dodatno je edukovala svoje kadrove, ojačala kapacitete i infrastukturu i donela strateške dokumente neophodne za realizaciju primarne selekcije i odgovornog upravljanja otpadom.\n“Od početka smo bili svesni činjenice da je neophodno promeniti svest građana i da je potrebno krenuti sa edukacijom lokalnog stanovništva u čemu smo imali značajnu podršku projektnog tima. Nakon toga, morali smo da obezbedimo infrastukturu za pravilno selektovanje otpada i da postavimo kontejnere, koji se uredno prazne i da se smeće odvozi i deponuje onako kako zakon to predviđa”.\n“Ono što je nama, čini mi se, najveća pomoć od ovog projekta jeste činjenica da smo mi postali samostalni u izradi lokalnog plana upravljanja otpadom koji je naš strateški dokument i koji je prisutan u našem svakodnevnom radu.”- istakla je Vera Blagojević, rukovodilac komunalne službe Komunalnog javnog preduzeća „Zlatibor“ Čajetina i koordinator projekta.\nIz opštinskog budžeta finansirana je nabavka tri namenska kamiona za odvoz i presovanje otpada i 400 plastičnih kontejnera za smeće. Napravljena su tri reciklažna ostrva, a izgradnja četvrtog planirana je do kraja godine. Ukoliko sve bude teklo prema planu, očekuje se izgradnja reciklažnog dvorišta, pored koga će se uskoro naći i kompostana. U toku je izrada Studije o izvodljivosti za uklanjanje animalnog otpada sa teritorije Čajetine i Užica, koju takođe finansira Švedska vlada. Kako sami kažu, za Čajetince je od presudnog značaja za dalji tok realizacije projekta bila studijska poseta Švedskoj, kada su svi akteri, od predsednika opštine, menadžmenta i radnika komunalnog preduzeća i predstavnika građana Čajetine bili u prilici da u praksi vide kako izgleda „Švedski model“upravljanja otpadom. Vratili su se puni utisaka, novih znanja i osnaženi u uverenju da je ovakav poduhvat sasvim moguć i u Srbiji.\n“Na ovom složenom pitanju potrebno je raditi godinama. Srbija je krenula tim putem, uz podršku Švedske i Evropske unije. Dobra vest je da je probleme sasvim moguće rešiti i to u nekoliko narednih godina. Napredak je vidljiv u ovom, ali i drugim sektorima srpskog društva. Srbija je tek na početku svoje modernizacije da bude na nivou evropskog proseka EU. Ali, zaista se ide napred i Evropa je tu.”, jasan je Lundin.


DOŠLO DO KRAJA, PUTIN IH ISPREPADAO: Savet Evrope ukida sankcije iz straha od reakcije Moskve | WebTribune\nHome IZBOR DOŠLO DO KRAJA, PUTIN IH ISPREPADAO: Savet Evrope ukida sankcije iz straha od reakcije Moskve\nSavet Evrope razmatra mogućnost donošenja odluke o ukidanju sankcija Rusiji, jer se plaši povlačenja Moskve iz ove međunarodne organizacije.\nTo piše “Fajnenšel tajms“ pozivajući se na generalnog sekretara Saveta Evrope Torbjorna Jaglanda.\n“Biće veoma loše ako Rusija napusti ovu organizaciju, jer su konvencija i sud veoma važni za građane Rusije“, rekao je Jagland.\nOn je dodao da bi povlačenje Moskve iz Saveta Evrope imalo negativan uticaj na Evropu.\n“Jer ćemo tada dobiti Evropu bez Rusije, što će biti veliki korak unazad“, istakao je Jagland, prenosi “Fajnenšel tajms“.\nOn je odbacio navode da su se ruski zvaničnici sastajali sa njim i pretili da će se povući iz organizacije, piše list. Prema Jaglandovim rečima, odbijanje Moskve da plati doprinose za budžet Saveta Evrope može dovesti do toga da Rusija napusti organizaciju dobrovoljno ili na inicijativu drugih zemalja.\nGeneralni sekretar Saveta Evrope naglasio je da organizacija neće dovoditi u pitanje svoje principijelne stavove i priznati “aneksiju“ Krima. Pritom je neophodno trezveno proceniti ovlašćenja organizacije koja štite ljudska prava svuda gde žive ljudi, uključujući i Rusiju i Krim, dodao je on.\nSavet EU je 28. juna ponovo produžio za šest meseci restriktivne ekonomske mere protiv Rusije. Brisel nastavlja da povezuje sankcije sa punom implementacijom Minskih sporazuma o Ukrajini. Ruska strana smatra da je to apsurdno, jer ne predstavlja stranu u sukobu. Moskva je kao odgovor na proširenje sankcija EU produžila period embarga na uvoz prehrambenih proizvoda do 31. decembra 2018.\nSUD ODLUČIO: Ceca nije kriva, ništa ne duguje, jeste naslednik Arkanovih para ali ne i dugova\nVELIKA NEVOLJA ZA UKRAJINU: Ostaju bez tranzita ruskog gasa nakon 2019. godine\nKUSTURICA: Nemam problem sa muslimanima, nego sa ideologijom Alije Izetbegovića\nRuska vojska u Venecueli a Pompeo tvrdi: “Dve korumpirane vlade troše narodni novac”


VIG završio proces kupovine AXA kompanija u Srbiji - Nova ekonomija\nVIG završio proces kupovine AXA kompa...\nVienna Insurance Group (VIG) je u julu ove godine potpisala ugovor o kupovini akcija kompanija AXA Neživotno osiguranje a.d.o. Beograd i AXA Životno osiguranje a.d.o. Beograd radi njihovog preuzimanja. Nakon što su regulatorna tela dala konačno odobrenje za ugovor o kupovini akcija, transakcija je završena 30. novembra 2016. godine.\nPiter Hofinger (Peter Höfinger), član Upravnog odbora Vienna Insurance Group zadužen za srpsko tržište rekao je da na osnovu pozitivnih ekonomskih predviđanja, Srbija za VIG predstavlja pravo tržište za rast i investicije.\n"Cilj nam je bio da povećamo tržišni udeo na najmanje 10 odsto po srednjoročnom planu i veoma smo zadovoljni što smo taj cilj već ostvarili", izjavio je Hofinger.\nOve dve AXA kompanije su ostvarile preko 12 miliona evra premije osiguranja u fiskalnoj 2015. godini. Paleta proizvoda koju nude obuhvata osiguranje od nezgode, osiguranje motornih vozila, imovine i lica. Preko postojeće kompanije, Wiener Städtische Osiguranje, VIG je već sa velikim uspehom prisutan na srpskom tržištu.


KUZMIN: 18.SAJAM SVINJA I POLJOPRIVREDE - Agencija za ruralni razvoj\nPočetna / Aktuelnosti / Manifestacije / KUZMIN: 18.SAJAM SVINJA I POLJOPRIVREDE\nARRSM September 10, 2018\tManifestacije Ostavite komentar 373 Pregleda\nU Kuzminu je krajem avgusta održan 18. Sajam svinja i poljoprivrede na kome se okupio veliki broj proizvođača stočne hrane, uzgajivača svinja i poljoprivrednika iz svih krajeva Srema. Za organizaciju Sajma ove godine bila je zadužena Mesna zajednica Kuzmin, sa svojih osam udruženja. Bili su tu udruženje žena, konjara, ribolovaca, Udruženje “Sremska kuća”, Fudbalski klub, Kulturni centar, Lovačko udruženje i Udruženje odgajivača svinja “Graničar”, uz podršku Agencije za ruralni razvoj Grada Sremska Mitrovica. Pored izlagača, u Kuzminu se skupio i veliki broj posetilaca sa kojima je razgovarao i ministar poljoprivrede, Branislav Nedimović. Sajam je svečano otvorio gradonačelnik Sremske Mitrovice, Vladimir Sanader koji je rekao da je ovo jedna od najznačajnijih poljoprivrednih manifestacija koja se održava u ovom\n– Srem je poljoprivredni kraj, a Sremska Mitrovica sa svojim selima sigurno predstavlja jednu od najznačajnijih poljoprovrednih regija ne samo u Srbiji nego možda čak i u Evropi. Mi smo ovde kroz vekove poznati kao odlični odgajivači svinja, a Ministarstvo poljoprivrede mnogo toga čini da poboljša stočarsku proizvodnju. Takođe i mi kao Grad se trudimo da naši stočari dobiju deo državne zemlje po osnovu stočarstva. Nadam se da će vas u budućnosti pratiti mnogo bolja cena svinja, da će tržište biti bolje za vas, a da ćete vi sve više pratiti nove trendove u ovoj oblasti – rekao je prilikom otvaranja Sajma svinja u Kuzminu gradonačelnik Sremske Mitrovice Vladimir Sanader i dodao da se nada da će ova proizvodnja, naročito sa dolaskom kompanije “Mitros Fleischwaren”, dostići onaj nivo koji je imala 80-ih godina prošlog veka.\nPetar Samardžić, direktor Agencije za ruralni razvoj napomenuo je da je ova manifestacija veoma važna za ruralni razvoj Srema i Mačve i dodao:\n– Agencija za ruralni razvoj Grada Sremska Mitrovica je prepoznala značaj ovog Sajma koji je na jednom mestu okupio ne samo veliki broj posetilaca, nego i sva seoska udruženja. Celo selo je stalo iza ove manifestacije, vidi se napredak u organizaciji i nadam se da ćemo za dve godine doživeti i njen jubilej. Zbog toga smo mi u okviru svog konkursa dodeli sredstva Udruženju “Graničar” za organizaciju ovog Sajma, kao i za unapređenje njihovog rada. Potpredsednik Saveta Mesne zajednice Kuzmin Stevan Savčić rekao je da ovaj Sajam mnogo znači za ovo selo i dodao da je prisutno 12 izlagača svinja, 13 proizvođača stočne hrane i mehanizacije, kao i 35 fijakera koji su učestvovali u defileu kroz selo.\nPredsednik Udruženja odgajivača svinja “Graničar” Vladislav Živanović istakao je da ovaj Sajam veći u odnosu na prošlogodišnji, jer je zabeleženo oko dve hiljade posetilaca. Među izlagačima u Kuzminu bila je i kompanija “Hrana produkt” iz Salaša Noćajskog. Branko Krstić iz ove kompanije rekao je da ovakvi sajmovi imaju veliki značaj za njih, jer je to prilika za direktan kontakt proizvođača sa kupcima i dodao: – Na taj način mi razmenjujemo informacije, kupci saznaju šta je to novo što mi nudimo, a mi saznajemo koji su to njihovi problemi i zajedno pokušavamo da nađemo rešenje za njih. Pored stručnih predavanja za poljoprivrednike, posetioci su imali priliku da probaju razne sremske đakonije i uživaju u bogatom kulturno\numetničkom programu koji su pripremili članovi Kulturnog centra Kuzmin. Bili su tu recitatori Jelena Živković i Igor Živanić i orkestar harmonika koji su činili: Srđan Stanojević, Boško Petković, Miloš Simić,Ognjen Lukić, Mihajlo Radovanović, Veljko Eraković i Borivoje Maksimović, pod umetničkim rukovodstvom prof. Marije Isailović. Sve to su pesmom i igrom “začinili” tamburaši i članovi folklorne sekcije Kulturnog centra. U sklopu Sajma održana je i fijakerijada, kao i takmičenje u kuvanju najboljeg kotlića. Članovi seoskog ribolovačkog udruženja ispekli su 30 kilograma ribe i spremili riblju čorbu za sve posetioce, a Udruženje žena “Dika” Kuzmin priredilo je tradicionalni sremski ručak. Kako kažu organizatori, deo prihoda od Sajma namenjen je za kupovinu narodnih nošnji za folklornu sekciju Kulturnog centraa Kuzmin.\nPrethodna MITROVČANI NA SAJMU PRIVREDE U MODRIČI\nSledeća LEŽIMIR: 5. OVČARSKI DANI


Jeremić: “Milenijum tim” za moje izjave da ne tuži medije, nego mene - Ozonpress :: internet portal\nTag: Jeremić, Milenijum, tužba\nPredsednik Narodne stranke Vuk Jeremić pozvao je danas „Milenijum tim“ da, ako podnosi tužbe zbog izjava u kojima ukazuje da je ta kompanija „generator korupcije i jedan od najvećih sistema za isisavanje novca građana iz budžeta u privatne džepove“, to čini protiv njega, a ne protiv medija koji prenose njegove izjave.\n– Vlasnici ’Milenijum tima’ Ivan Bošnjak i Stojan Vujko su među najbogatijim ljudima u Srbiji, milijarderi, a podnose tužbe protiv malih i nešto većih slobodnih medija u kojima traže odštetu od 100.000 evra. Taksa za odgovor na tužbu je oko 54.000 dinara, što je za mnoge medije značajan novac. Reč je o očiglednom pokušaju ućutkavanja – rekao je Jeremić portalu „Info Vranjske“.\n– Neka ‘Milenijum tim’ i vlast mene tuže, napadaju i progone, a mediji neka rade svoj posao i prenose šta govore ljudi koji učestvuju u javnom životu – dodao je Jeremić.\n– Hoće da nas uplaše da ne govorimo o njihovim marifetlucima, ali su se grdno prevarili. Ne da se nisam uplašio, nego sam posle njihovih tužbi javnosti predstavio još više dokaza o njihovom sumnjivom poslovanju koje je gotovo isključivo sa državom, i na osnovu kojeg su Bošnjak i Vujko postali milijarderi – rekao je Jeremić.\n– ’Milenijum tim’ učestvuje u gasifikaciji gotovo trećine Srbije, gradi državne stanove i poslove dobija najčešće bez tendera. Ta kompanija je 2019. godine prihodovala milion dinara na sat, a sada joj je prihod i veći – rekao je Jeremić.\nJeremić, koji je i bivši predsednik Generalne skupštine UN i bivši ministar spoljnih poslova Srbije, istakao je da je Narodna stranka preduzela „određene međunarodne korake u razobličavanju ’Milenijum tima’“, i dodao da mu „međunarodni odnosi i kontakti nisu strani“.\n– Nakon prvih takvih koraka razobličena je laž ’Milenijum tima’ o Vranjskoj Banji, a to je da će američki lanac hotela ’Meriot’ investirati u Vranjsku Banju. ’Meriot’ je saopštio da ne namerava ništa da uloži u Vranjsku Banju i da sa ’Milenijum timom’ nisu ni razgovarali o bilo kakvim finansijskim ulaganjima, već samo o prodaji svoje franšize – rekao je Jeremić.\n– Vučić, dakle, laže na televiziji braneći ’Milenijum tim’, predsednica Vlade Srbije Ana Brnabić ’skače’ u njihovu odbranu, a pre neki dan je i ministar unutrašnjih poslova Aleksandar Vulin učinio isto – rekao je Jeremić, i dodao da je očigledno da je po sredi državni projekat.\n– Prisustvo ambasadora SAD Entonija Godfrija potpisivanju ugovora o saradnji ’Milenijum tima’ i ’Meriota’ trebalo je da nas uplaši, da se ne ’kačimo’ sa Amerikancima. Ja sam u životu razmenjivao prilično neprijatne poruke sa samim vrhom SAD, uključujući i državnog sekretara, o mnogo većim stvarima nego što je ovaj projekat, za koji će sigurno biti dokazano da je koruptivan i iz kojeg će se američka kompanija povući – naveo je Jeremić.


Policija okončala 12-dnevnu opsadu univerziteta | TRT Bosanski\nPolicija okončala 12...\nPolicija okončala 12-dnevnu opsadu univerziteta\nUniverzitet je bio sklonište za oko 1.000 demonstranata koji su se nakon sukoba s policijom na antivladinim protestima pobjegli u kompleks.\n29.11.2019 ~ 08.12.2019\nPolicija u Hong Kongu otvorila je u petak pristup kampusu Politehničkog univerziteta nakon 12 dana blokade kada je pokušala uhapsiti demonstrante koji su se skrivali unutar kompleksa.\nOko 100 službenika je u četvrtak ušlo u kampus kako bi prikupili dokaze i uklonili opasne predmete. U saopštenju se navodi da je u protekla dva dana policija zaplijenila skoro 4.000 benzinskih bombi, 1.340 eksplozivnih predmeta, 600 boca korozivnih tečnosti i oko 570 oružja.\nPolicija nije naišla ni na jednog od demonstranata. Jedna maskirana osoba rekla je medijima noć prije dolaska policije da se još oko 20 ljudi skriva kako bi izbjeglo hapšenje.\nNekoliko ih je uspjelo pobjeći policiji, a oko 700 je uhapšeno prilikom pokušaja bijega, među kojima 300 maloljetnika.\nProtesti su počeli u junu zbog, sada već odbačenog, plana za omogućavanje ekstradicije kontinentalnoj Kini, ali od tada su prerasli u pokret koji traži direktne izbore za čelnike Hong Konga, kao što je gradu obećano kada ga je Velika Britanija vratila Kini 1997. godine.\nTagovi: kampus Politehničkog univerziteta , blokada , policija , demonstracije , protesti , hong kong\nKontrolu će preuzeti Agencija za pružanje usluga u zračnoj plovidbi BiH (BHANSA), čime se otvara novo poglavlje u historiji civilnog zrakoplovstva BiH.\nBerlin: Forum UN-a o upravljanju internetom\nNa ovom forumu govori se o jačanju parlamentarne dimenzije globalnog upravljanja internetom, o zajedničkim rješenjima u svezi sa rastućom digitalnom tehnologijom i tržištem, kao i o značenju prekograničnog upravljanja podacima, internetskoj sigurnosti i e


Kompanija "Tesla" saopštila je u ponedeljak kako bi mogla da potraži alternativne izvore finansiranja. To je saopšteno nekoliko dana nakon što je direktor Ilon Mask postigao dogovor sa regulatorom (SEC, Komisija za HoV) o rešavanju spora zbog upotrebe Tvitera.\nAkcije proizvođača električnih automobila skočile su za 1,8 odsto, na 239,42 dolara u kasnijem trgovanju u ponedeljak, preneo je Rojters.\nIlon Mask je već kažnjen od strane Komisije zbog tvitovanja o planovima za "Teslu", što je po mišljenju Komisije uticalo na investitore, cenu akcija i berzu. Nakon što je platio kaznu i potpisao sporazum da to više neće raditi, prekršio je obećano, pa je regulator ponovo reagovao i zatražio od suda da kazni Maska zbog nepoštovanja sporazuma.\n"Tesla" je u tromesečnoj prijavi Komisiji za hartije od vrednosti poručila da očekuje da će novac generisan iz poslovanja biti dovoljan za finansiranje investicija i otplatu duga najmanje sledećih 12 meseci, ali da će se možda dodatno zadužiti za finansiranje rasta.\nVolstrit je tražio više detalja nakon što je prošle nedelje Mask rekao: "Verovatno je pravo vreme" za prikupljanje kapitala, nakon što je kompanija objavila gubitak od 700 miliona dolara za prvi kvartal.\nMnogi analitičari su predvideli da će kompanija morati da prikupi sredstva za svoju ekspanziju, uključujući pogon u Šangaju, nadolazeći SUV model Y i druge projekte.


Aleksić: Čemerno je najvažniji projekat u posljednjih 100 godina | Trebinje Live\nAleksić: Čemerno je najvažniji projekat u posljednjih 100 godina\nNačelnik opštine Bileća Miljan Aleksić ocijenio je da je novoizgrađena dionica puta preko prevoja Čemerno najvažniji projekat za Hercegovinu u posljednjih 100 godina, koji će omogućiti bolju povezanost sa ostatkom Republike Srpske i Srbijom.\n"Hercegovina više neće biti izolovana i došlo je vrijeme da se naseljava, a ne raseljava, kao što je to bilo vijekovima", istakao je Aleksić.\nNačelnik opštine Gacko Milan Radmilović rekao je da je ovo srećan dan za Hercegovinu, u koju će se brže dolaziti, imaće više posjeta, a time dobiti i priliku da se ulaže u nju.\nRadmilović je rekao da je nekada trebalo 20 minuta da se pređe dionica preko Čemernog, a danas treba samo pet minuta, uz omogućenu bezbjedniju vožnju.\nPredsjednik Republike Srpske Milorad Dodik pustio je danas u saobraćaj novoizgrađenu trasu puta preko prevoja Čemerno, koja se ocjenjuje kao istorijski projekat koji će predstavljati najkraću saobraćajnu vezu Srbije sa crnogorskim primorjem.


Nobelovka nominovala Ciprasa i Zaeva za Nobela za mir - BDC\nNobelovka nominovala Ciprasa i Zaeva za Nobela za mir\nLider Progresivne alijanse socijalista i demokrata Udo Bulman, Ska Keler iz grupe Zeleni-Evropski slobodni savez i liderka Evropska ujedinjene ljevice – Nordijske zelene ljevice Gabi Zimer objasnili su u zajedničkom saopštenju da se Prespanskim sporazumom okončava dugogodišnji spor i unosi stabilnost u region zapadnog Balkana, prenijela je ANA.\nBulman, Keler i Zimer ocijenili su da je Prespanski sporazum, koji je ratifikovan u parlamentima obje zemlje, “model za mirno rješavanje međunarodnih problema kroz dijalog i međusobni kompromis”.\nOni su naglasili da su Zaev i Cipras imali “političku hrabrost” da insistiraju na sporazumu, uprkos protivljenju nacionalista.\nBulman, Keler i Zimer dodaju da zbog svih navedenih razloga podržavaju prijedlog dobitnice Nobelove nagrade za mir, Uided Bušamaui, da nominuje Ciprasa i Zaeva za Nobelovu nagradu za mir za 2019. godinu.\nPrevious articleBroj žrtava nakon pucanja rudarske brane u Brazilu porastao na 65\nNext articleBangkok: Zatvoreno više od 400 škola zbog zagađenja vazduha


Nedeljni horoskop (25. – 31. 07. 2016.) - Lepota i zdravlje\nVaš horoskop za nedelju: 25. – 31. 07. 2016.\nMesečni horoskop za jul pogledajte OVDE.\nImate utisak da se prilike na poslovnoj sceni menjaju u pozitivnom pravcu i u skladu sa vašim osnovnim interesima. Ali, ne želite da neko koristi vaše znanje ili profesionalne sposobnosti mimo zajedničkog dogovora. Zbog sukoba različitih interesa, često nailazite na iznenadne probleme u susretu sa saradnicima. Ne dopada vam se takmičarsko raspoloženje, stoga pokušavate da ostvarite dobar uvid i bolju kontrolu nad važnim događajima. Voljena osoba neće dozvoliti, da porodica trpi zbog vaše karijere ili velikih ambicija koje vas međusobno udaljavaju. Naravno i vaš partner ima određene „zahteve“, od kojih ne želi lako da se odrekne. Usmerite svoje strasti i emocije u pravcu zajedničke vizije.\nPotrebno je da preciznije razgraničite svoje poslovne obaveze. Preterana angažovanost na različitim stranama može da prouzrokuje niz neugodnih situacija. Svaki vid neuspeha se odražava na saradnički odnos i na završne razultate. Nemojte dozvoliti da vam neko nameće naporne obaveze za koje nemate dovoljno interesovanja. Primećujete da lagano gubite „dominaciju“ koju ste do nedavno imali u odnosu sa voljenom osobom. Za sada odbijate da se pomirite sa novom situacijom ili da prihvatite drugačiju ulogu. Imate osećaj da vam nedostaje nečije prisustvo i emotivna pažnja. Na sreću, ljubavna kriza se uskoro rešava na vaše zadovoljstvo.\nPažljivo pratite nove informacije ili važne događaje na poslovnoj ceni, sa namerom da uspešno ostvarite svoje dugoročnije interese. Delujete snalažljivo i umete da pridobijete nečije poverenje. Timski rad predstavlja sjajnu priliku da proširite svoje saznanje iz određenih oblasti i da napredujete na različitim stranama. U ljubavnom životu, imate osećaj da nepravedno trpite zbog nečijeg neraspoloženja ili nerazumevanja. Vi ste osoba koja ne voli da se prepušta nostalgiji ili da očajava pred drugima, čak ni u situacijama kada postoje neki ozbiljniji problemi. Vaš odnos sa voljenom osobom sve više podseća na zajedničku „igru nadmudrivanja“, ali nijedna strana ne želi da popusti.


Ferarri Testarossa iz serije Miami Vice na aukciji - AUTOMOBILI\n06/07/2020 4:52:35 AM\nNASLOVNA / VESTI / Ferarri Testarossa iz serije Miami Vice na aukciji\nVreme je za Ray-Ban Aviator naočare, Armani jaknu i skok u Testarossu iz 1986. Zapravo, ovu fantaziju će ispuniti onaj ko uspe da pobedi na aukciji za ovaj legendardni Ferrari. Aukcija će se održati 15. avgusta ove godine, a Testarossa iz popularne serije ima 4.9-litarski sa 12 cilindara koji razvija 390 konjskih snaga.\nEnterijer je karakterističan po bež koži, a iako ima 29 godina ovaj automobil može da se pohvali sa električnim podizačima stakala, centralnom bravom, klima uređajem i mnogim drugim gedžetima koji više pripadaju aktuelnoj eri.\nI pored toga što je odavno prevalio punoletstvo, Testarossa je prešla svega nešto više od 25.000 kilometara što je potvrđeno od strane veštaka. Nažalost treba mu ozbiljna generalna, jer je stajao od 1989. godine u garaži i to će pobedinka aukcije koštati oko 8.000 dolara.\nTagovi1986 aukcija Ferrari miami vice prodaja testarossa\nPrethodno Da li je ovo novi Prius?\nSledeće Daimler ispituje kvalitet Renault Talismana


zdravo окт 20, 2021, 8:07 пре подне\nBivša državna sekretarka MUP u prošlosti pokušavala da digne ruku na sebe, poslednji put tako što se očevim automobilom zakucala u ogradu mosta u Požarevcu, otkriva Kurir. Nameće se pitanje kako je uprkos tome prošla bezbednosnu proveru\nDijana Hrkalović, bivša državna sekretarka u Ministarstvu unutrašnjih poslova, koja je od petka u Centralnom zatvoru u Beogradu, mogla bi da traži da posle karantina u Bačvanskoj bude u samici i ne deli prostor sa drugim pritvorenicama, ali je, kako izvor Kurira otkriva, malo verovatno da će joj to zbog njene prošlosti biti odobreno! Hrkalovićka je, navodno, u mladosti čak tri puta pokušala da se ubije!\nNameće se pitanje kako je uprkos tome uopšte prošla bezbednosnu proveru prilikom dolaska u MUP.\n- Hrkalovićeva je u petak sprovedena u grupnu, takozvanu ćeliju karantina, kroz koju zbog koronavirusa prolaze svi novopridošli u pritvor. Posle dve nedelje ona će biti prebačena u regularnu ćeliju. Kao i drugi, i ona ima mogućnost da traži da boravi u samici, u koju se inače pritvorenici smeštaju po kazni. Međutim, uprava zatvora na te zahteve ne odgovara pre nego što se sa onim ko to traži ne obave razgovori. Naime, ukoliko se proceni da postoji opasnost da bi neko mogao da digne ruku na sebe, njemu se ne izlazi u susret da sam boravi u ćeliji - kaže sagovornik Kurira i objašnjava da se u samicu u principu ide po kazni i da zbog toga upravu zatvora uvek zanimaju razlozi zbog kojih neko želi da se izoluje i odluke se ne donose olako.\n- Ono što je poznato je da je navodno pokušala čak tri puta sebi da oduzme život. Poslednji put kad je bila na završnoj godini studija, sela je u očev automobil i zakucala se u ogradu mosta u Požarevcu. Na njenu sreću, otvorio se vazdušni jastuk i spasao je sigurne smrti - otkriva malo poznate detalje iz života bivše državne sekretarke izvor Kurira.\nPrema njegovim rečima, s obzirom na ove epizode iz njene mladosti, malo je verovatno da će se komandiri i lekari saglasiti da je bezbedno da je ostave samu..


Faktoring i lizing kompanije niko ne kontroliše, CBCG traži nadzor nad ovim tržištima – Bankar.me\nNovember 20, 2013 BANKE, CRNA GORA, SVE VIJESTI Leave a comment\nPoslovanje faktoring kompanija neophodno je regulisati, kao i normirati nadzor nad poslovanjem lizing kompanija. U tom pravcu, zajedno sa Centralnom bankom treba raditi na donošenju novog zakona o poslovanju faktoring kompanija ili izmjenama Zakona o obligacionim odnosima, kao i na izmjenama Zakona o finansijskom lizingu. Zbog iskustva Centralne banke u domenu supervizije i regulisanja bankarskog sistema, poslovanje ovih kompanija treba staviti pod regulatorni i supervizorski nadzor Centralne banke, navodi se u Preporukama CBCG Vladi Crne Gore.\nPrema zvaničnim podacima, tržište lizinga tokom drugog kvartala 2013. godine karakterisao je rast broja zaključenih ugovora u odnosu naisti period prethodne godine. Istovremeno, trend rasta koji je zabilježen kod broja novih ugovora karakteriše i kategoriju vrijednosti novih plasmana.\nU posmatranom periodu u Crnoj Gori je poslovalo šest pružalaca lizing usluga, i to četiri lizing kuće sa svojstvom pravnog lica i dvije banke. Najveći broj aktivnih ugovora sklopljen je sa pravnim licima (51,7 odsto), zatim sa fizičkim licima (47,8 odsto), dok se na ugovore sklopljene sa preduzetnicima odnosilo svega 0,5 odsto ukupno realizovanih ugovora.\nOd ukupnog broja zaključenih ugovora, 85,6 odsto se odnosi na vrijednost finansijskog, dok se preostali iznos odnosi na vrijednost operativnog lizinga. Posmatrano po vrijednosti sklopljenih ugovora u drugom kvartalu 2013. godine, 79,7 odsto ukupne vrijednosti skopljenih ugovora odnosilo se na kupovinu putničkih vozila, 16,1 odsto na kupovinu privrednih vozila, 2,9 odsto na kupovinu građevinskih mašina i opreme, dok se svega 0,5 odsto odnosilo na kupovinu nekretnina, navodi se u Preporukama.\nPOJMOVIbankarstvo Banke1 CBCG Centralna banka Crne Gore Faktoring Lizing\nPrevious Stepenište Ajfelove kule na aukciji\nSljedeći Prosječna zarada u oktobru 475 eura


Kružni tok na Laušu zvanično pušten za saobraćaj\nU banjalučkom naselju Lauš večeras je pušten u saobraćaj kružni tok, u vrijednosti 650.000 KM, zahvaljujući kojem će znatno biti rasterećen saobraćaj na jednoj od najfrekventnijih saobraćajnica na raskrsnici Karađorđeve i Ulice Jovana Raškovića.\nProjekat su zajednički realizovali grad Banjaluka i preduzeće "Putevi Republike Srpske", koje je investitor, a izvođač je preduzeće "Kozaraputevi".\nPuštanje u saobraćaj ozvaničili su ministar saobraćaja i veza Republike Srpske Neđo Trninić, gradonačelnik Banjaluke Igor Radojičić i vršilac dužnosti preduzeća "Putevi Republike Srpske" Nenad Nešić.\nTrninić je istakao da se na ovaj način doprinosi rasterećenju saobraćaja u Banjaluci, gdje ima registrovanih 400.000 vozila.\n"Vrlo brzo ćemo realizovati još projekata s ciljem rasterećenja saobraćaja", naveo je Trninić.\nRadojičić je rekao da je ovo osmi kružni tok u Banjaluci izgrađen u protekle dvije godine i istakao da bi novootvorena kružna raskrsnica na Laušu, koja je dugo očekivana, trebalo da znatno rastereti saobraćaj.\nOn je dodao da je u planu izgradnja još kružnih raskrsnica u gradu.\nOvaj kružni tok je izgrađen u okviru strateških planova za rasterećenje saobraćaja na svim važnijim čvorištima na području grada.\nIz banjalučke Gradske uprave ranije je najavljeno da na Laušu treba da počne i gradnja nove saobraćajnice između Paprikovca i ovog naselja, preko voćnjaka nekadašnje "Ekonomije", kojom bi bila rasterećena raskrsnica kod restorana "Sirano" i saobraćaj kroz Karađorđevu ulicu.\nZa ovaj projekat su riješeni imovinsko-pravni odnosi i obezbijeđena sredstva uz pomoć Vlade Republike Srpske.\nLauš Kružni tok\nUhapšeni u akciji "Klub 2" sprovedeni u Okružni sud\nDobitnica Dragana Dobrijević\nDodijeljena nagrada "Vladan Kos" u Ekonomskoj školi Banjaluka\nPres konferencija Dodika i Orbana\nKaluža: O putovanju u Njemačku informisati se u Ambasadi\nEvo šta se krije iza veće smrtnosti korone i kako se virus može zaustaviti\nCeca je prije 13 godina snimila spot za čuveni hit: Video nikada nije objavljen u javnosti zbog jednog čovjeka\nĐani postao djed\nU javnost procurio vreli video hrvatske pjevačice Lidije Bačić


Londonski klub ozvaničio dolazak napadača! - Sportske novosti\nNaslovna Fudbal Transferi Fudbal Londonski klub ozvaničio dolazak napadača!\nLondonski klub ozvaničio dolazak napadača!\nDugo se spekulisalo o njegovoj narednoj destinaciji, pominjao se i odlazak u Liverpul, ali je na kraju nemački napadač Timo Verner ipak postao fudbaler Čelsija.\n24-godišnjak na Stamford Bridž stiže za nešto više od 50 miliona evra, a potpisaće ugovor do leta 2025. godine. Kako se navodi u saopštenju londonskog kluba, Verner će u RB Lajpcigu ostati do završetka sezone u Bundesligi, te će se novim saigračima pridružiti 1. jula.\nVerner je svoju karijeru započeo u Štutgartu, 2013. godine, da bi nakon samo tri sezone prešao u RB Lajpcig. Za “Crvene Bikove“ je odigrao 157 utakmica, a za to vreme je postigao 93 i namestio još 40 golova.\nU ovom trenutku je drugi strelac nemačke Bundeslige sa 26 postignutih pogodaka.\nPrethodni tekst[PREMIUM] Najave i predlozi Premier lige – 30. kolo – petak\nSledeći tekstHoće li i ovog puta oba golmana biti savladana?\nZa derbi Engleske ima zaraženih\nLiga Šampiona: Trener Chelsea daje odmor starterima\nPotencijalna goleada u Votfordu


Vest | MADE IN SERBIA - Sajt koji možda biste otkrili - Serbia Construction | Kompjuter biblioteka\nMADE IN SERBIA - Sajt koji možda biste otkrili - Serbia Construction\nPregleda (30 dana / ukupno): 6 / 3244\nSerbiaConstruction.com je prvi sajt na engleskom jeziku na kojem se mogu pronaći sve informacije o građevinskim projektima u Srbiji i domaćim kompanijama koje su izvodile radove u zemlji i u inostranstvu. Namenjen je stranim investitorima koji na jednom mestu mogu doći do svih potrebnih podataka o srpskom tržištu. Cilj sajta je da doprinese promociji domaće građevinske industrije i povezivanju stranih investitora sa uspešnim građevinskim kompanijama iz Srbije.\nZahvaljujući SerbiaConstruction.com omogućeno je praćenje razvoja građevinarstva na teritoriji Srbije. Posetioci mogu pristupiti informacijama o završenim projektima, projektima koji su u planu i u toku. Na raspolaganju su i aktuelnosti iz građevinske industrije, zakoni, uspešne priče stranih investitora, kao i urbanistički planovi gradova Srbije. S obzirom da je srpsko građevinarstvo trenutno u kriznom periodu, ovo je pravi trenutak da se potencijalnim investitorima skrene pažnja na mogućnosti domaće građevinske industrije, i da se podigne svest stranih investitora o potencijalima srpskog tržišta. Prezentovanjem uspešnih projekata i kompanija, kao i opšte građevinske klime u Srbiji dajemo priliku i podsticaj domaćoj privredi, a posebno građevinskoj i srodnim industrijama da partnere potraže van granica naše zemlje.\nIza websajta stoji kompanija YU Build, uz podršku USAID programa za razvoj konkurentnosti. YU Build je vodeća domaća konsultantska kuća koja se bavi upravljanjem projektima u građevinarstvu. Razvili su sistem planiranja i organizovanja građevinskih projekata, a pored toga se bave i organizovanjem građevinskih obuka.\nUSAID Projekat za razvoj konkurentnosti Srbije je pokrenut u oktobru 2007. godine kako bi promovisao ekonomski rast kroz značajno unapređenje konkurentnosti malih i srednjih preduzeća u vodećim sektorima Srbije radi povećanja prodaje, izvoza, investicija i radnih mesta. Zajedničkim snagama YU Build i USAID program se nadaju uspešnom promovisanju srpskog građevinarstva.\nUključite se u budućnost uz najnoviji AutoCAD 2010 3D\nJedno od poglavlja: 3D štampa primenom stereolitografije


Ministarstvo poljoprivrede raspisalo konkurs za finanasiranje projekata udruženja poljoprivrednika - AgroFin\nNaslovna SUBVENCIJE Konkursi Ministarstvo poljoprivrede raspisalo konkurs za finanasiranje projekata udruženja poljoprivrednika\nMinistarstvo poljoprivrede raspisalo je javni konkurs za finansiranje/sufinansiranje projekata udruženja u oblasti poljoprivrede i ruralnog razvoja u 2021. godini od javnog interesa. Cilj konkursa je unapređenje kvaliteta i promocije života u ruralnim područjima. Za konkurs je opredeljeno 20 miliona dinara u bruto iznosu. Odabrani projekti biće finansirani/sufinansirani sa najviše do 1.000.000 dinara po projektu.\nPravo učešća imaju udruženja upisana u Registar Agencije za privredne registre koji imaju sedište na teritoriji Republike Srbije. Prijavljeni projekat može se realizovati u partnerstvu više udruženja, pri čemu se samo jedan nosilac javlja kao podnosioc i potpisnika ugovora. Prijave se podnose do 20. aprila.\nPrethodni tekstUdruženje “Žita Srbije”: Setva suncokreta na 200.000 – 220.000 hektara\nSledeći tekstGrad Kikinda kroz 16 mera podrške poljoprivrednicima opredelio 15,2 miliona dinara


TotalCar.rs » Kineska koncesija vozi Šumadijom\nKoridor 11, novo, Srbija\n0 komentara 3093 pregleda\n„Šandong haj spid grupa“ ili „Čajna rod end bridž konstrakšn“, jedna od ove dve kineske kompanije biće budući koncesionar na delu Koridora 11 od Surčina do Požege. Odluka će biti poznata naredne nedelje. Ove kompanije, od ukupno četiri, koje su konkurisale za veliki projekat, prošle su pretkvalifikaciju i dostavile svoje inicijalne ponude. Sa izabranom firmom, Vlada Srbije će ući u pregovore oko koncesionog ugovora, koji treba da definiše sve pojedinosti, od perioda koncesije, roka i cene gradnje, naplate putarine, nadoknade koju dobija država… Ukoliko sa izabranom kompanijom država ne postigne dogovor, kreće se u pregovore sa drugoplasiranom.\nJedini način da Srbija „zatvori“ projekat auto-puta Beograd – južni Jadran na delu do Požege je – koncesija. Država nema mogućnosti da se dodatno zadužuje, jer na ovom putnom pravcu već gradi deonice iz budžeta, ali i kineskog i azerbejdžanskog kredita. Kako je bilo i definisano pozivom kineskim kompanijama, zainteresovanim za koncesiju, predmet ovog posla je izgradnja dela od Surčina do Obrenovca u dužini od 17,6 kilometara, zatim održavanje i korišćenje deonica od Obrenovca do Preljine u dužini od 103 kilometra, koje država gradi iz budžeta i kredita, i izgradnja dela od Preljine do Požege – 31 kilometar. Prema grubim procenama, vrednost radova na delu od Surčina do Obrenovca je oko 150 miliona evra. Tu treba da se izgradi most na Savi i velika petlja kao, praktično, početak auto-puta. Vrednost radova na delu od Preljine do Požege procenjena je na oko 300 miliona evra. Uz gradnju ove dve deonice Kinezi će dobiti na održavanje i korišćenje (naplata putarine) i deo od Obrenovca do Preljine.\nU naredne dve nedelje u Beograd dolazi radna grupa Nacionalne banke za razvoj Kine, najavio je juče premijer Aleksandar Vučić. Kako kaže, pruga Beograd – Budimpešta mogla bi da bude završena za tri do tri i po godine: – Njihovi stručnjaci doći će u Beograd u naredne dve nedelje i očekujem da u decembru potpišu i sporazum sa Narodnom bankom Srbije. Kinezi su zainteresovani za kupovinu firmi u Srbiji, a ponudili smo im pet naših građevinskih kompanija, koje su uglavnom u restrukturiranju.\nJoš kada je raspisan poziv kineskim kompanijama, u vreme dok je ministar građevinarstva bio Velimir Ilić, u javnosti se pokrenulo pitanje treba li Srbija koncesionaru za izgrađenih 48,6 kilometara da ustupi na naplatu putarine još 103 kilometra za čiju se gradnju zadužila. Objašnjenje je bilo da auto-put, ukoliko ne kreće iz Beograda, nema ekonomsku opravdanost i da nam ništa izgrađene deonice neće značiti bez ulaska u glavni grad. Takođe, Srbija je prezadužena i na nove kredite ne sme ni da pomišlja, pa je koncesija jedino rešenje. Na pitanje kako će Srbija vraćati zajmove od kojih gradi deonice od Obrenovca do Preljine ako ne naplaćuje putarinu, odgovor nadležnih je bio da je sve stvar dogovora sa budućim koncesionarom i da ta stavka i te kako može da bude uneta u koncesioni ugovor.\nInače, trenutno se radovi na delu Koridora 11 od Obrenovca do Preljine odvijaju po ugovorenoj dinamici. Plan države je da kompletan auto-put od Beograda do Požege bude završen tokom 2017. godine. Za deo od Požege do Boljara, odnosno granice sa Crnom Gorom, u dužini od 106,8 kilometara takođe se vode pregovori sa potencijalnim partnerima, među kojima su najzainteresovaniji, opet – Kinezi.\nUmesto osam, do Budimpešte – dva sata\nUkupno 350 kilometra od Beograda do Budimpešte prelaziće putnički vozovi za manje od 120 minuta. Sada se putuje oko osam sati. Obnova postojećeg i izgradnja drugog koloseka na ovom delu severnog kraka železničkog Koridora 10 koštaće oko dve milijarde evra. Za 184 kilometra kroz Srbiju vrednost radova procenjena je na 885 miliona evra. Od toga, 370 miliona za deo od Stare Pazove do Novog Sada, za koji je novac već obezbeđen iz ruskog kredita. To znači da bi sa Kinezima, koji su zainteresovani za ovaj železnički pravac, trebalo da se pregovora za oko 515 miliona evra, kolika je procenjena vrednost radova na modernizaciji pruge od Novog Sada do Subotice. Brzina vozova predviđena strategijom razvoja saobraćaja na ovoj pruzi veća je od 160 kilometara na sat.\nSa druge strane, postoji varijanta da se na ovom potezu koji spaja Srbiju i Mađarsku gradi potpuno nova pruga za brzine od 300 kilometara na sat. Iako su Kinezi zainteresovani da finansiraju i ovaj posao, pitanje je koliko je to u ovom trenutku za Srbiju opravdano. Jer, teretni vozovi ne mogu da saobraćaju brzim prugama. Takođe, ni svi putnički ne mogu da prolaze takvim prugama, već samo brzi vozovi koji mogu da razviju tu brzinu. Ali, ako bi model bila koncesija, onda Srbiju takva investicija ne bi mnogo koštala.


BOSANSKI BROD Predsjednik RS nakon nesreće\nDjelovat ćemo kao jedinstven tim da bi se utvrdili uzroci ovog incidenta i zajedno s rukovodstvom Rafinerije uputili u sanaciju štete\nDodik: Izvršiti sve potrebne ekspertize\nPredsjednik Republike Srpske (RS) Milorad Dodik rekao je danas da je situacija pod kontrolom u Rafineriji nafte u Bosanskom Brodu te da se radi na utvrđivanju uzroka sinoćnjeg požara i eksplozije u jednom od postrojenja.\n- Djelovat ćemo kao jedinstven tim da bi se utvrdili uzroci ovog incidenta i zajedno s rukovodstvom Rafinerije uputili u sanaciju štete - rekao je Dodik novinarima i ponovo pohvalio radnike da su pravovremenom reakcijom spriječili veću katastrofu.\nGeneralni direktor Rafinerije nafte u Bosanskom Brodu Andrej Neverov je, nakon sastanka s Ddikom, rekao da su sve službe reagirale adekvatno nakon što se sinoć na postrojenju hidrokrekinga dogodio požar koji je lokaliziran i ugašen.\n- Izvršit ćemo sve potrebne ekspertize i vještačenja da bi se utvrdili razlozi ovog incidenta i ustanoviti nastalu štetu - dodao je Neverov.\nSinoć oko 21.30 sati došlo je do jake eksplozije u Rafineriji nafte u Bosanskom Brodu, u kojoj je jedan radnik poginuo, a devetorica su povrijeđena.\nMilorad Dodik Rafinerija Bosanski Brod


Visalia Lounge - Delight Office\nVisalia nameštaj karakterišu čiste linije i laka mobilnost za jednostavno rešenje za potrebe kancelarijskog nameštaja.\nVisalia se može grupisati da promoviše saradnju ili urediti za opušteno razmišljanje u kancelarijama, holovima ili ugostiteljskim okruženjima. Sa tankom aluminijumskom bazom, gornja i donja strana sa šivenim vrhom mogu biti presvučena u dva materijala za atraktivan kontrastni efekat.\nLounge sa jednim, dva ili tri sedišta\nOttoman i dvoseda klupa\nOpcije kontrastne tkanine ili kože\nOslikana baza od livenog metala u devet opcija boja\nSertifikati vam mogu pomoći da odaberete proizvode koji su ekološki održivi i koji odgovaraju vašem projektu. Visalia je postigla sledeće sertifikate:\nlevel® 1 sertifikovan prema ANSI/BIFMA e3 standardu\nKategorija: Lounge nameštaj


Dogovoreni novi poslovi za tržišta arapskih zemalja | Biznis.rs\nprojektanti, enterijeristi i dizajneri iz srbije na expo 2020 dubai\nDogovoreni novi poslovi za tržišta arapskih zemalja\nBiznisBolji posaoInovacijeMoja firmaPreduzetnik\n4.11.2021 17:16 Autor: Redakcija Biznis.rs 0\nOko 90 građevinara iz Srbije i 30 privrednika iz više od 10 zemalja sa četiri kontinenta tokom bilateralnih poslovnih razgovora na svetskoj izložbi Expo...\nOko 90 građevinara iz Srbije i 30 privrednika iz više od 10 zemalja sa četiri kontinenta tokom bilateralnih poslovnih razgovora na svetskoj izložbi Expo 2020 Dubai razmotrili su mogućnosti saradnje i dogovorili konkretne poslove u oblasti projektovanja, uređenja i dizajniranja, navodi se u saopštenju Privredne komore Srbije.\nDirektor kompanije Urban Planning Guide Engineering u Abu Dabiju, Ognjen Sudžum, koja već 13 godina posluje na tržištu Saudijske Arabije, Bahreina, Katara, Omana i Emirata, ističe da će ova delegacija iz Srbije biti veoma uspešna kada su u pitanju novi poslovi, kao i da Urban Planning planira saradnju sa desetak novih partnera iz Srbije. „Radimo na projektima metroa, regionalno, kao i na metrou u Dohi, zatim, projektima mostova i podzemnih prolaza i na tim trenutnim poslovima angažovaćemo i spoljne saradnike iz Srbije.\nBranimir Plazinić, vlasnik Plazmatex iz Čačka koja se bavi proizvodnjom i projektovanjem specijalnih mašinskih linija za inovativne proizvode, reciklažom plastičnih masa, proizvodnjom pokrivki i ploča od tetrapaka istakao je da su im na nekoliko biznis foruma najkorisniji bili sastanci sa firmama iz Dubaija zainteresovane za inovativne proizvode, proširenje proizvodnje, kao i sa indijskim kompanijama.\n„Prezentovaćemo našu firmu predstavnicima petnaestak kompanija iz ove regije, gde već poslujemo, a ovih dana upoznali smo i prve nove partnere. Od jednog od najvećih izvođača, državne investicione kompanije Abu Dabija dobili smo signale da ćemo raditi na većim projektima“, istakao je Janjić i dodao da je ovo zahtevno tržište, nije Eldorado, ali za odgovorne, ozbiljne i profesionalne, pruža ogromne mogućnosti.\nInteres „Parsonsa“ za saradnju, između ostalog, obeležilo je učešće predstavnika Oruk.net platforme na svetskoj izložbi. Direktor i osnivač platforme koja povezuje inženjere i kompanije u građevinskoj industriji Miljan Mikić, kaže da su imali interesantne razgovore sa predstavnicima Sjedinjenih Američkih Država, Bugarske, Mađarske i Slovačke, kao i sa našim firmama koje već posluju u Emiratima.\nDirektor biznis programa Expo 2020 Dubai Marko Selaković, ističe da je prvi mesec nastupa Srbije na Expo-u istorijski – 350 kompanija iz Srbije učestvovalo je na svetskoj izložbi, kroz tri biznis delegacije. „Otvorili smo Biznis hab Srbije u Dubaiju, što je prvi put da Srbija i na ovaj način podržava svoje privrednike i olakšava im poslovanje u inostranstvu. Održana je i prva investiciona konferencija, prvi put u istoriji u ovom regionu. Rekordan je i broj privrednika u jednoj delegaciji – na tematskoj nedelji Urbani i ruralni razvoj učestvuje 158 privrednika iz 77 kompanija“.\nViše od 2000 poslovnih kontakata, više desetina konkretnih poslovnih prilika, više od 10 predugovora i ugovora, nekoliko sporazuma, lista zemalja sa kojima Srbija ostvaruje B2B kontakte tokom Expo-a svedoči o konkuretnosti naših kompanija na svetskom nivou. Samo u prethodnih dva dana imali smo B2B sastanke sa delegacijom Indije, SAD, Slovačke, mnoštvo individualnih sastanaka sa kompanijama koje dolaze iz Mađarske, Letonije, Irana, Nemačke, Koreje…\nU toku dana biće održana Inicijativa 4S – Švedske, Slovenije, Slovačke i Srbije – firme će predstaviti potencijale u oblasti drvne industrije, održive gradnje.\nU CRNOJ GORI BEZ POSLA OSTALO 11.000 LJUDI TOKOM PANDEMIJE Nezaposlenost…\nECB ĆE POMOĆI U PREVAZILAŽENJU KRIZE Nema opuštanja tokom oporavka, upozorava Lagard


Mađarska zatvara prodavnice i škole zbog razbuktavanja zaraze korona viursom - Svet - Dnevni list Danas\nPočetna » Svet » Mađarska zatvara prodavnice i škole zbog razbuktavanja zaraze korona viursom\nMađarske vlasti najavile su danas da će zaoštriti restrikcije vezane za pandemiju ovid-19 kako bi usporile nagli porast broja umrlih i hospitalizovanih.\n0Piše: Beta-AFP 04. marta 2021. 17.16\nOd ponedeljka će na dve nedelje biti zatvorene sve prodavnice sem neophodnih, odnosno prodavnica hrane, apoteka i benzinskih pumpi. Obdaništa i osnovne škole će takođe biti zatvorene do 7. aprila.\nNove mere uvode se pošto se broj zaraženih i umrlih od korona virusa u Mađarskoj približava ranijim vrhuncima iz decembra. Danas je, tačno godinu dana od kada je u Mađarskoj potvrđen prvi slučaj korona virusa, prijavljeno 6.278 novoinficiranih i 152 umrlih, što je najcrnji bilans po broju umrlih od 23. decembra.\nMađarska se nada da će brzi program vakcinacija doprineti smanjenju broja zaraženih. Šef kabineta premijera Viktora Orbana, Gergelji Guljaš rekao je da će Mađarska imati najvišu stopu vakcinacije u EU do iduće nedelje.\nKorona virus, Mađarska, prodavnice, skoleBudimpešta\nMađarska vakcinisala četvrtinu stanovništa i ublažila mere uprkos rekordnom broju umrlih


OBELEŽEN "SENT IŠTVAN" PRAZNIK MAĐARSKE NACIONALNE MANJINE - Minority News\nMađari u čitavom svetu obeležavaju svoj nacionalni praznik Sveti Stefan, kao sećanje na jednog od najvažnijih mađarskih vladara, koji je učinio mnogo na prosvećivanju nacije.\n„Sent Ištvan“ se slavi kao utemeljitelj hrišćanstva u Mađarskoj i osnivač mađarske države, odnosno kao prvi ujedinitelj svih Mađara. Sveti Stefan se obeležava 20. avgusta, ali su vojvođanski Mađari svoju centralnu proslavu održali dan ranije na Paliću u organizaciji Saveza vojvođanskih Mađara.\nPredsednik Skupštine Vojvodine i prvi čovek Saveza Vojvođanskih Mađara, Ištvan Pastor, istakao da mađarska zajednica u poslednjih 14 godina saradnju s većinom u pokrajini i Srbiji zasniva na međusobnom prihvatanju i poštovanju. „U poslednjih četrnaest godina saradnju sa većinom zasnivamo na međusobnom prihvatanju i poštovanju. Nećemo menjati ovaj naš stav. Izazovna vremena u kojima živimo upozoravaju nas da sada nije trenutak za suprotstavljanja, već za izgradnju savezništva“, poručio je Pastor na Paliću.\nKako se prenosi u saopštenju Saveza Vojvođanskih Mađara, on je ukazao da je za život u složenim vremenima kao danas potrebno istovremeno imati odgovore na više izazova i rešenja koja će biti prihvatljiva za većinu članova mađarske zajednice.\n„Baš zbog toga, mera našeg učešća u političkom životu Srbije ni ubuduće neće biti udovoljavanje očekivanjima onih koji od nas traže ostvarenje sopstvenih ideala slobode. Osnovno merilo našeg učešća u srpskom političkom životu i dalje ostaje pitanje u kojoj meri možemo zaštiti i očuvati mađarsku zajednicu u Vojvodini“, rekao je Pastor.\nOn je istakao da su brze železnice, izgradnja mostova, tunela i autoputeva, gasovoda i zajednička zaštita granica, izlazak na more i otvaranje novih kopnenih trgovačkih puteva, šanse za uzdizanje celog regiona i za njegovo suprotstavljanje interesima antinacionalnih snaga.\n„Naše gledište, nije gledište iz Mađarske. Za nas političke borbe unutar Mađarske imaju drugačije značenje, iako je naš stalni elementarni interes da Mađarska bude jaka država. To znači da bude zemlja sa dinamičnim ekonomskim razvojem, stabilna u pogledu svog političkog života, konsolidovana u smislu svojih društvenih odnosa i osnovnih vrednosti“, rekao je Pastor.\nOn je ukazao da srednjoevropske zemlje na granicama velikih imperija i različitih kultura u kojima žive i Mađari, imaju istorijsku šansu da na osnovu zajedničkih interesa izgrade zajedništvo zasnovano na nacionalnom suverenitetu i na poštovanju jezičkih, kulturnih i verskih različitosti.\nSpecijalna gošća ovogodišnje proslave Svetog Stefana na Paliću bila je Katalin Novak, mađarska ministarka bez portfelja zadužena za porodice. Ona je istakla da Mađari u čitavom svetu govore isti jezik, imaju istu prošlost, a Vlada Mađarske radi na tome da i budućnost bude zajednička. Govoreći o podrškama koje Vlada Mađarske pruža Mađarima koji žive van granica matične zemlje, Katalin Novak je rekla da Mađarska država dopunjuje budžete roditelja u porodicama gde se rodi mađarsko dete, pa će tako dete kada odraste i bude punoletno, imati početni kapital koji su za njega zajednički obezbedili porodica i matična država.\n„Sent Ištvan“ je proglašen za sveca nakon njegove smrti 1083. godine, i od tada se 20. avgust slavi kao dan Svetog Stefana i istovremeno kao nacionalni praznik svih Mađara. Centralna manifestacija će i ove 2021. godine biti održana tog dana u Budimpešti.\nMINISTARKA GORDANA ČOMIĆ U SEKRETARIJATU ZA OBRAZOVANJE, PROPISE, UPRAVU I NACIONALNE MANJINE AP VOJVODINE


ASOCIJACIJA POLJOPRIVREDNIKA PROTIV UREDBE O OBNOVI REGISTRACIJE POLJOPRIVREDNIH GAZDINSTAVA: ZAšTITNIKU GRAđANA DA UTVRDI ZAKONITOST USLOVA REGISTRACIJE I PRAVA NA SUBVENCIJE\nOdluka Ministarstva poljoprivrede da bračni parovi ne mogu imati registrovana dva gazdinstva, naterala je stotine poljoprivrednika u Vojvodini da se razvedu, a Asocijacija poljoprivrednika se obratila zaštitniku građana da utvrdi zakonitost pravilnika o uslovima registracije i ostvarivanju prava na subvencije.\nPredsednik Upravnog odbora te asocijacije Miroslav Kiš rekao je Tanjugu da Uredba o obnovi registracije poljoprivrednih gazdinstava, koja je naterala stotine poljoprivrednika da se razvedu, predstavlja "smišljenju problematiku koja skreće pažnju sa realnih problema koji muče poljoprivrednike pred setvu".\n"Koliko se parova zbog toga razvelo, to ne znamo precizno, jer su to ipak privatne stvari, ali da ima više desetina ili stotina u celoj Vojvodini to je sigurno. Oni će na taj način pokušati da ostvare svoje pravo i odbrane svoje interese", naveo je Kiš.\nGovoreći o gazdinstvima koja su ovim pogođena, on je naveo situaciju u kojoj se muž bavi samo zemljom, a žena samo stokom, kao i sitaucije u kojoj su žene iz poljoprivrednih porodica u miraz, sklapajući brakove, unosile svoju zemlju i novo gazdinstvo.\nKiš je posebno apostrofirao takve bračne parove gde su gazdinstva muža i žene registrovana na različitim adresama.\n"Po ovome oni ne mogu biti na odvojenim adresama, bez obzira što ste vlasnici dve kuće u dva sela i bez obzira što su u brak uneli svako svoju zemlju. To se sigurno neće održati kao pravilo, jer nismo čuli da postoji neki ovakav primer bilo gde u svetu i sigurno se kosi sa nekim drugim zakonima, da ne kažem poreskim sistemima, pravom kretanja i slično", kazao je Kiš.\nOn upozorava da je puno nepoznanica oko dalje sudbine "spornih gazdinstava", pogotovo u slučaju spajanja gazdinstva koja su pravna lica u sistemu PDV-a.\nKiš smatra da je odluka brzopleto doneta, s namerom da smanji i ogranični površine hektara u registru, kako bi kroz taj isti registar bilo isplaćeno manje subvencija, odnosno kako bi se napravila redukcija subvencija.\n"Poslednjim popisom smo videli da svako četvrto domaćinstvo u Srbiji ima veze s poljoprivredom, pa tako ispada da će svako četvrto domaćinstvo biti korisnik subvencija. Ako sa nekoliko procenata budžeta misle da subvencionišu poljoprivredu, onda subvencija neće ni biti i sa ovim neće ni napraviti uštedu", naveo je Kiš.\nOn dodaje da se uslovima iz ovog pravilnika zapravo skrenula pažnja sa "mnogo bitnijih stvari", budući da je sada pitanje zašto pred početak setve još nema subvencionisanog goriva, zašto nisu isplaćene prošlogodišnje subvencije stočarima, pogotovo ako se znaju posledice prošlogodišnje suše.\n"Mislimo da je ovo jedna smišljena problematika koja nas opet deli na velike i male, Vojvođane i one koji to nisu i mi se bavimo manje bitnim poljoprivrednim proizvodnim temama i usmereni smo jedni na druge", rekao je Kiš.\nJedan je od vidova subvencija države, za koje je potrebno obnoviti registraciju gazdinstva, jeste i regresirano gorivo, gde, kako smatra Kiš, takođe postoje problemi.\nPrema rečima Kiša, poljoprivrednici će kupovati gorivo po punoj ceni samo u određenom vremenskom periodu, što znači da će morati da ga negde i skladište, a nakon toga će regres za gorivo biti isplaćen na osnovu priloženih računa.\n"Na osnovu prošlogodišnjeg primera i odgovora iz Naftne industrije Srbije znamo da je moguće da poljoprivrednici odmah kupuju jeftinije gorivo. Sistem je primenjiv u okruženju, gde možeš da kupuješ koliko i kad ti treba, na osnovu prava koje ti pripada", rekao je Kiš, navodeći primer "plavog dizela" u Hrvatskoj.\nIzvor: Tanjug, 31.3.2013.


MOBiH povlači danas ranije izdato saopćenje – dijalogin.tv\nMOBiH povlači danas ranije izdato saopćenje\nMinistarstvo odbrane BiH saopćilo je da povlači u cijelosti prethodno objavljeno saopćenje u vezi s događajima oko angažiranja pripadnika Oružanih snaga (OS) BiH 8. i 9. januara u Banjoj Luci.\n– Prethodno dato saopćenje povlači se u cjelosti, jer ne odražava prezentirane stavove na sastanku održanom 11. januara, te se, uz izvinjenje za nesmotrenost u procesu odobravanja saopćenja, daje novo saopćenje – navode iz MOBiH.\nPovodom aktualnih događanja u Banja Luci u kontekstu angažmana OSBiH 9. januara, u Ministarstvu odbrane BiH održan je sastanak ključnog menadžmenta s načelnikom i zamjenicima načelnika Zajedničkog stožera, te je, bez prejudiciranja odgovornosti, potvrđena potreba da se izvrši temeljita analiza provedenih aktivnosti i procedura u vezi s odavanjem počasti, navodi se u novom saopćenju iz MOBiH, koje potpisuje ministrica odbrane BiH Marina Pendeš.\nNadalje, ocijenjeno je da primjenom uobičajenih metoda u Oružanim snagama, naučenih lekcija, načelnik Zajedničkog stožera identificira pitanja u vezi nejasnih ili nedovoljno reguliranih procedura za odavanje počasti koja će biti predložena za održavanje sastanka s Predsjedništvom Bosne i Hercegovine.\n– Ministarstvo odbrane i Oružane snage Bosne i Hercegovine, unatoč dnevnopolitičkim presinzima, ostaju opredijeljeni na izvršavanje zakonskih nadležnosti definiranih Zakonom o obrani i Zakonom o službi u Oružanim snagama Bosne i Hercegovine, kao i na ispunjavanje međunarodnih obveza Bosne i Hercegovine. Sve to u cjelini, dopinosi afirmaciji Oružanih snaga Bosne i Hercegovine, a time i države Bosne i Hercegovine – ističe se u saopćenju koje potpisuje ministrica odbrane BiH.\nLast 30 Days Visits: 61.681\nTotal Visits: 3.217.669


Press Online :: Srbija :: Otišao da izvadi vodu iz bunara, zatekao neverovatan prizor\nOtišao da izvadi vodu iz bunara, zatekao neverovatan prizor\nIz seoskog bunara u Panevlju kod Vranja pripadnici komunalne policije su zajedno sa udruženjem “Poskok” iz Vladičinog Hana izvadili 16 zmija – smukova, koje je prijavio meštanin koji ih je video jutros kada je došao da iz bunara izvadi vodu, izjavio je načelnik komunalne policije u Vranju Ivica Tašković.\nTašković je za agenciju Beta izjavio da je to prva intervencija komunalne policije u hvatanju zmija ove godine, kao i da je na licu mesta viđeno još 20 zmija koje su ostale sakrivene u kamenju bunara i koje nisu mogli da izvuku danas.\n“Na poziv meštana od 11.00 do 14.00 sati smo bili na terenu i pokušavali da izvadimo zmije koje su se probudile iz stanja hibernacije i razmilele. U prvom naletu smo uhvatili deset zmija, kasnije još šest, dok su se ostale povukle u kamenje. Sigurno je ostalo još dvadesetak zmija koje su se povukle u kamenje bunara koji je dubok desetak metara”, kazao je Tašković.\n“Ono što smo danas izvadili iz bunara su smukovi neotrovnice, ali za vlasnika je bunar jedini izvor pijaće vode i sigurno da mu nije bili prijatno. Nekoliko narednih dana ćemo nastaviti da pratimo situaciju”, rekao je Tašković.\nPrema njegovim rečima, ekipa komunalne policije je prošle godine imala više od 40 slučajeva prijave zmija u urbanoj sredini na prostoru grada Vranja.


Ponedeljak, 8.6.2020 | Obuka\nNa vojnom kompleksu „Peskovi“ kod Požarevca u toku je stacionarno logorovanje polaznika 15. klase Osnovnog kursa za podoficire, koji se obučavaju i osposobljavaju za komandovanje grupom, timom i odeljenjem.\nU dosadašnjem toku kursa, polaznici su na poligonima, u kabinetima i na vežbalištima stekli znanja o liderstvu i komandovanju, upravljanju obukom, opštoj taktici, i prošli fizičku i vatrenu obuku.\nTokom logorovanja, pod budnim okom instruktora iz Centra za obuku i usavršavanje podoficira „Milunka Savić“, budući podoficiri realizuju bojeva gađanja, kretanje na nepoznatom terenu pomoću karte i ručne busole, uz orijentaciju u prostoru i savlađivanje različitih prepreka. Cilj obučavanja je usvajanje neophodnih vojno-stručnih znanja i veština za pravilno i sigurno komandovanje taktičkim jedinicama ranga odeljenja u izvođenju osnovnih taktičkih radnji.\nPo završetku logorovanja polaznike kursa očekuje stručnospecijalistička obuka i potom stažiranje u jedinicama Vojske Srbije. Polaznici koji uspešno završe Osnovni kurs za podoficire biće unapređeni u čin vodnika i raspoređeni na odgovorajuće dužnosti u jedinicama Vojske Srbije.


Naslovna Info Srbija Odgovor na pitanje zašto novac koji se daje hraniteljima ne dobijaju biološki...\nKoji su najčešći razlozi zbog kojih se dete izmešta iz biološke porodice?\nSiromaštvo nikada nije jedini razlog zbog kojeg se deca oduzimaju biološkim roditeljima i smeštaju u hraniteljsku porodicu. Najbolja potvrda te teze je činjenica da oko 400.000 dece u Srbiji živi u apsolutnom siromaštvu, dok se u hraniteljskim porodicama nalazi 6.186 mališana i mladih do 26 godina koji su na redovnom školovanju, naglašava Mirjana Novakov, predsednica Asocijacije centara za porodični smeštaj i usvojenje. Ona podseća da je hraniteljstvo privremeni oblik zaštite deteta i da je osnovni zadatak hranitelja da pomognu deci koja nose pun „kofer” trauma i ožiljaka na telu ili na duši, da ponovo „stanu na noge”, dok se nagomilani problemi u njihovoj biološkoj porodici ne razreše. I dok se neki roditelji trude da se dete što pre vrati u porodični dom, nekima to nikada ne pođe za rukom, pa mališani provedu sa hraniteljima celo detinjstvo i mladost.\n„Kad god se u javnosti otkrije neki slučaj u čijem se središtu nalazi dete koje je oduzeto od bioloških roditelja i smešteno u hraniteljsku porodicu, mi se nalazimo u delikatnoj situaciji, jer o tome ne smemo da govorimo. Nekoliko zakona nas obavezuje da štitimo identitet deteta – počev od Zakon o socijalnoj zaštiti, Porodičnog zakona, Krivičnog zakonika, pa sve do Zakona o zaštiti podataka o ličnosti. Razumljivo je da javnost od nas očekuje jasne odgovore, jer smo svi osetljivi na zlosrećne dečje sudbine, ali mi o konkretnom slučaju nikada ne smemo da pričamo. Međutim, naš „zavet ćutanja” često se zloupotrebljava i neretko se kreira atmosfera u kojoj se socijalni radnici predstavljaju kao prestupnici, hranitelji posmatraju kao profiteri, čime se deca koja odrastaju u hraniteljskim porodicama mogu dovesti u sumnju da li se nalaze u rukama časnih ljudi”, ocenjuje sagovornica.\nPogledaj: Opština Bačka Palanka: Prošle godine registrovano 207 slučajeva nasilja u porodici\nPrethodni tekstDa li vakcina može biti obavezna?\nSledeći tekstHrvatica se vakcinisala u Srbiji i evo kako je opisala svoje iskustvo\nKoordinator za romska pitanja u Centru za socijalni rad\nZavršen razgovor Vučića i oca koji je pešačio do Beograda jer želi da mu se vrate deca


PC Press » PC #29 | Štampač, boja i Web server\nXerox DocuPrint c55mp nas je fascinirao otiskom, performansama i činjenicom da je u njega ugrađen kompletan Web server!\nPC #29 | Branko Nikitović\nFirma Xerox je, i pored duge tradicije, tek počela da osvaja domaće tržište štampača, i to u praktično svim kategorijama. Verujemo da najveću šansu ima upravo u primenama koje se tek afirmišu, a to su pre svega moćne kancelarijske mašine. Na testu se našao DocuPrint c55mp, jedan od najnovijih izdanaka velike familije Xerox lasera.\nTržište kolor laserskih štampača je još uvek prilično malo, ali smo svedoci pada cena ovih uređaja u zadnjih godinu dana. U Americi se pojavila nova kategorija ovakvih uređaja koji koštaju ispod 5000 dolara, ali pri tome nisu žrtvovali kvalitet otiska - naprotiv. Uz Xerox, na tržištu su i modeli drugih poznatih proizvođača u ovom rangu cena, što korisnike svakako raduje. "Usput" se smanjuju i cene repromaterijala, a rukovanje i podešavanje postaju sve jednostavniji.\nDimenzije ovog štampača su mnogo manje od onih koje smo do sada viđali: osnova je čak za 35% manja od HP Color LaserJet-a 5, što je uglavnom postignuto unapređenim unutrašnjim rasporedom komponenti. Masa je ostala impoznatna: teško da ćete uređaj od 40 kilograma često premeštati sa jednog mesta na drugo. Negativna posledica smanjenih dimenzija je mali kapacitet kaseta za papir: ulazna sadrži do 250 listova (može se dokupiti još jedna istog kapaciteta), a izlazna samo do 150 - ne uvek dovoljno za potrebe firme. U glavnu kasetu se, umesto papira, može smestiti do 75 folija (štampač sam može da detektuje transparentni materijal), ali ne i koverte ili nalepnice. One se moraju ulagati ručno, jedna po jedna, i to na ulaz sa prednje strane (potpuno neuobičajen za ovu klasu), a štampa na njima može biti samo crno-bela. Očigledno bi četiri prolaza ispod valjka (i grejanja) bila previše.\nStandardna memorija je 40 MB, uz mogućnost širenja na 70 MB. Podržani jezici su PCL 5C i Adobe PostScript Level 2, koji toplo preporučujemo, naročito za rad sa fotografijama. Ceo posao pripreme obavlja AMD 29040 RISC procesor na 50 MHz, tako da se deklarisana brzina kolor štampe od tri strane u minuti može i postići. Ako štampate samo crno-belo, maksimalna brzina je 12 ppm. Najveća rezolucija je 600 dpi, što je za današnje pojmove sasvim uobičajeno i dovoljno za većinu primena, a preporučena količina posla je do 20 000 stranica mesečno.\nNa prednjoj strani je dobro osvetljen LCD koji, uz kontrolne tastere, služi za podešavanje praktično svih parametara štampača kroz sistem menija, što i pored vrlo dobre softverske kontrole nekad može da zatreba. Otvaranje uređaja zbog čišćenja ili vađenja zaglavljenog lista papira (što se lako desi ako ne "rastresete" ris pre ulaganja) je jednostavno, a pošto se skoro cela prednja ploča odvoji od printera i gornji poklopac prebaci unazad, dobije se puno slobodnog prostora, pa ruke ostaju čiste.\nŠtampač ima četiri tonera - crni, cijan, magenta i žuti. Primenjeno je neobično rešenje: ne koriste se napunjeni kertridži, već se u boce koje su sastavni deo uređaja odozgo uliva toner. Ovakvo rešenje ima prednosti i mane: dobro je što se tako smanjuje cena štampe, jer se izbegava stalno kupovanje kertridža, ali može biti nezgodno što je za zamenu (odnosno "dolivanje") tonera potrebno lice koje je prošlo kroz određenu obuku.\nOpcija koju do sada nismo videli je standardni flopi-disk od 3.5 inča koji se zove Media Server. Pomoću njega se materijali mogu štampati direktno sa diskete (preko kontrolnog panela), ako su u PCL ili PS formatu. Može se ugraditi i hard disk, koji je jako koristan u opterećenim radnim okolinama i služi za smeštanje fontova i često primenjenih objekata kao što je logo firme, tako da se ne moraju stalno prebacivati.\nSoftver i mrežna podrška\nSvi potrebni drajveri i programi se dobijaju na CD-u i disketama, sa kojih se instaliraju vrlo jednostavno, kako za mrežni tako i za lokalni rad. Testirani štampač je imao ugrađenu Ethernet karticu sa konektorima za tanki Eternet i 10baseT, a tu je i klasični paralelni port. Da bi štampač uključio u Mekintoš okruženje, treba dokupiti LocalTalk karticu, koja na sebi ima i serijski port. Podržano je zaista mnogo operativnih sistema - Windows za radne grupe, NT 3.5x i 4.0, Windows 95, Unix, Mac i OS/2, a tu je i Internet servis, kao i upravljanje štampačem preko SNMP-a (dakle NetBEUI, TCP/IP, IPX, SNMP, HTTP i EtherTalk). Pomenimo i da je priključivanje štampača direktno na mrežu jako poželjno rešenje u okolinama sa više korisnika - ne postoji stalno uključen kompjuter koji bi bio usporavan štampanjem velikih materijala, a brzina prenosa je veća nego kroz paralelni port. Štampaču se preko mreže pristupa korišćenjem IP adrese, koja može jednostavno da se dodeli i preko kontrolnog panela.\nIzuzetno korisna stvar, koju će pozdraviti svaki mrežni administrator, je ugrađeni Web server. Pomoću njega se štamač može kontrolisati preko mreže (čak i preko Interneta ili Intraneta) navođenjem IP adrese kao URL-a - iz browser-a proveravate opcije i podešavate ono što je potrebno. Prednosti su jasne - ne mora se instalirati softver na svaki računar, a i pristup sa udaljenih lokacija ne predstavlja problem. Radi se, inače, o tehnici koju je prvi primenio Tektronix, a sada je prihvataju i drugi proizvođači, pa će se najverovatnije pre ili kasnije naći na svakom štampaču. Hewlett-Packard je već izbacio Web baziranu verziju JetAdmin softvera, ali štampanje preko Interneta još nije moguće - očekujemo da Adobe završi PrintMill, pomoću koga će biti moguća štampa na bilo kom TCP/IP štampaču zakačenom na Web.\nPo instalaciji osnovnog softvera, dobijaju se dva drajvera - jedan za PCL a jedan za PostScript komandni jezik. Za rad sa fotografijama i drugim složenim materijalima preporučujemo korišćenje PS drajvera, koji doduše traži više memorije za rad... ipak, vlasnici ovakvog štampače neće, valjda, škrtariti na RAM-u. Interfejs je sasvim intuitivan, pregledan i jednostavan za upotrebu. Drajver omogućava izbor raznih načina prilagođenja slike, zavisno od njenog sadržaja (dithering), ali i ručnu kontrolu parametara kao što su inteziteti boja.\nIspis je, jednostavno rečeno, izvanredan. Za crno-belu štampu dovoljno je reći da je to sasvim dobar otisak štampača od 600 dpi, tako da se na njoj nećemo zadržavati. Kolor otisak je zbilja moćan: za godinu dana, koliko je proteklo od testa HP i QMS kolor laserskih štampača, napravljen je kvantni skok u kvalitetu. Brzina, jasno, ne može da se poredi sa crno-belim "rođacima", jer u najmanju ruku (ako i zanemarimo mnogo obimnije procesiranje) papir treba četiri puta da prođe preko valjka. Za ovu kategoriju 3 strane u minutu predstavlja san: kada štampate puno grafike, stranu čekate po nekoliko minuta.\nPostoji više modova rada. Pored klasičnih (crno belo, fotografije i blok grafika) najbitniji su fax-friendly i Fast Blue. U prvom, drajver sam pretvara kolor sliku u crno-belu tako da se dobro vidi posle slanja faksom, a u drugom se sve boje osim crne štampaju kao plava. Dobitak je i dalje dobra čitljivost materijala, uz brzinu od 6 ppm, koju možemo da zahvalimo činjenici da papir preko valjka prolazi dva, umesto četiri puta.\nKljučna stvar u korišćenju ovakvog štampača je podešavanje i uočavanje mana, a za sve to je potrebno vreme i iskustvo. Ipak, nagrada je što posle podešavanja ne morate da razmišljate da li će ispis biti dobar ili ne. Posle gomile štampanih listova, došli smo do jasnog zaključka da je za složene strane na kojima su bitne realistične boje najbolje sasvim isključiti asistenciju drajvera i parametre podesiti ručno. Slike obavezno treba štampati iz CMYK modela (prirodan format štampača) a ne kao RGB, jer mašina ne pravi dobru konverziju boja koje postaju prezasićene i tamnije nego što bi trebalo, a kvare se i prelazi.\nNajzahtevniji zadaci koji su postavljeni pred ovaj Xerox su složene slike sa puno prelaza i nijansi. Crno-bela i poslovna grafika takođe izgledaju fenomenalno. Za poređenje su upotrebeljeni isti materijali odštampani u Xeicon digitalnoj štampariji, koju smo predstavili pre mesec dana. Primećuje se da Xerox precizno štampa boje i nijanse, a jedina vidljiva razlika je u čitljivosti detalja, što je i normalno zbog mnogo veće rezolucije Xeicon-a. Pomenimo i odličan izgled slika načinjenih u niskoj rezoluciji: čak i fotografije snimljene u 640*480 tačaka, pa u PhotoShop-u povećane na A4, izgledaju odlično. Nema problema nisa štampanjem iz CorelDraw-a i ostalih programa. Ovaj tekst prate primeri na kojima se lepo uočavaju prelazi, nijanse i sitniji detalji.\nSprava je namenjena korisnicima koje imaju potrebu za velikom količinom raznovrsnog materijala štampanog u boji, dakle za firme koje ink-jet štampač smatraju neadekvatnim rešenjem. Ovaj kolor otisak jednostavno ima neku drugu dimenziju. I pored velikog pada cene i smanjenja gabarita uređaja, on i dalje ne spada u nešto što će nalaziti svoje mesto na svakom radnom stolu, a cena nije takva da bi se razmišljalo o zameni kancelarijskih crno-belih štampača. Ipak, ako se trend pada cena nastavi, za par godina kvalitetni kolor laseri će masovno početi da istiskuju svoju crno belu braću iz upotrebe. Mi smo se teška srca oprostili od ovog Xerox-a...


Papirna radna knjižica zameniće se 1. januara 2016.\n- Radne knjižice izdate do tog datuma nastavljaju da se koriste radi ostvarivanja prava iz radnog odnosa - kaže za “Blic” Snežana Bogdanović iz Ministarstva rada.\nTako, zapravo, Fond preuzima obavezu vođenja radne knjižice u elektronskom obliku za svakog od nas. Stručnjaci upozoravaju da zbog prilično haotičnog stanja sa matičnim evidencijama u PIO, mogu nastati problemi s dokazivanjem staža i upisa budućeg radnog iskustva u baze podataka.\nBeko: U Srbiji su svi izloženi reketu\nSrpski privrednik Milan Beko izjavio je danas da je netačan mit da domaći kapitalisti ostvaruju značajne privilegije korupcijom i ocenio da su u Srbiji svi izloženi "reketu".\nZAŠTO JE FINSKA RAJ Plaćaju stan nezaposlenima, a studenti koji rade dobijaju DVE PLATE\nPotez finske Vlade koja planira da eksperimentalno uvede temeljni univerzalni dohodak za građane od 560 evra mesečno, začudila je možda građane Srbije, ali ni najmanje nije začudila građane Finske.\nDirektor Uprave carina: Spremno dočekano otvaranje poglavlja o carinskoj uniji\nDirektor Uprave carina Srbije Miloš Tomić danas je izjavio da je ta služba spremno dočekala otvaranje poglavlja 29 u pregovorima o pridruživanju EU posvećenog carinskoj uniji.\nDirektna Banka ad Kragujevac kupila je 100 odsto vlasništva Findomestic banke AD Beograd od Findomestic Banca SpA Italija, koja je deo globalnog bankarskog sistema BNP Paribas. Ova transakcija je deo planova za širenje poslovanja Direktne Banke, čiji je cilj da se pozicionira kao vodeća banka za servisiranje malih i srednjih preduzeća i fizičkih lica u Srbiji.\nMINISTARSTVO FINANSIJA SLOVENIJE Uradićemo sve što možemo da sprečimo prodaju NLB banki na Balkanu\nDo 31. decembra ove godine, Vlada Slovenije moraće da bar prepolovi vlasništvo u NLB grupi, a kako su "Blicu" saopštili iz slovenačkog Ministarstva finansija, učiniće sve što je u njihovoj moći da spreče prodaju kompanija u vlasništvu NLB na Balkanu, a gde posluju banke u Srbiji, Crnoj Gori, Makedoniji i BiH.\n"DIJAMANT" RADIONICE ZA BUDUĆE MAJSTORE Podrška za najslađi zanat i mlade poslastičare\nKompanija „Dijamant“ omogućila je mladim poslastičarima u pet gradova u Srbiji da uče od najboljih i bore se za priliku kojom će usavršiti svoje znanje i steći nove veštine.\nBLAGO IZ LOZNICE Kompanija "Rio Tinto" pokreće proizvodnju litijuma 2023. godine\nMemorandum o razumevanju između Vlade Srbije i kompanije "Rio Tinto", koji je danas potpisan, trebalo bi da omogući implementaciju projekta "Jadar" za razvoj ležišta litijuma i borata u okolini Loznice, a pokretanje proizvodnje je planirano 2023. godine.\nYUTA primljena u Evropsku asocijaciju\nNacionalna asocijacija turističkih agencija YUTA primljena je u punopravno članstvo u Evropsku asocijaciju turističkih agencija i turoperatera ECTAA u Briselu. Srbija je jedina od 29 država, koliko broji ova asocijacija, koja nije članica Evropske unije.\nMihajlović: Koncesija za Aerodrom veliki uspeh\nPotpredsednica vlade i ministarka građevinarstva, saobraćaja i infrastrukture, Zorana Mihajlović, izjavila je danas da je koncesija za Aerodrom Nikola Tesla veliki uspeh koji će omogućiti da se beogradski aerodrom još brže razvija i da Srbija postane čvorište vazdušnog saobraćaja u regionu.


Pametne stepenice iz fočanske škole oduševile region | Palelive.com\nPočetna Regija Foča Pametne stepenice iz fočanske škole oduševile region\nFOČA – Osnovna škola “Sveti Sava” iz Foče skrenula je pažnju javnosti u zemljama regiona postavljanjem na svoju “Fesjbuk” stranicu fotografije “pametnih stepenica” na kojoj su ispisane pravopisne greške, koje učenici najčešće prave.\nFotografija se brzo proširila po društvenim mrežama, a prenijeli su je brojni edukativni portali i mediji iz zemalja regiona, napominjući da su korisnici društvenih mreža oduševljeno pozdravili ovu ideju, uz preporuku da bi je trebalo primijeniti u svim školama.\n“Na jednim stepenicama smo ispisali i nepravilne glagole iz engleskog jezika, a preostala stepeništa ćemo ispisati formulama iz matematike i fizike, istorijskim datumima i citatima na francuskom jeziku. Nismo očekivali da će biti ovako velikih reagovanja”, kaže Čančareva.\nNastavnik srpskog jezika Duško Krsmanović, koji je odabrao riječi za “pametne stepenice”, kaže da su na slikovit i očigledan način skrenuli pažnju na važnost pravilnog pisanja.\nPrethodni članakMotociklista usmrtio sedmogodišnju djevojčicu\nNaredni članakOtvorena prodajna izložba “Zlatne ruke, Zvornik 2017”


Otpor realizaciji Vladine namjere da dugoročno izda pod zakup jednu od najljepših uvala na crnogorskom primorju, intenzivira se iz dana u dan, o čemu svjedoči činjenica da je sve više organizacija i pojedinaca, koji javno zahtijevaju obustavljanje procesa.\nVladinu namjeru osporavaju vlasnici nacionalizovanog zemljišta na tom području, ekolozi koji podsjećaju da Valdanos spada u zaštićena područja i dio NVO sektora, koji optužuje Savjet za privatizaciju za kršenje tenderske procedure.\nSve je više organizacija i pojedinaca koji se pridružuju naporima grupe nevladinih organizacija i nezavisnih intelektualaca sa područja Ulcinjske rivijere, koji se protive namjeri Vlade da britanskoj kompaniji Cubus Lux dugoročno izda uvalu Valdanos.\nPrije nekoliko dana, nevladina organizacija MANS je podnijela krivičnu prijavu protiv potpredsjednika Vlade Vujice Lazovića, zbog sumnje da je zloupotrijebio službeni položaj, prihvativši ponudu kompanije Cubus Lux, iz Velike Britanije, koja prema procjeni MANS-a ne zadovoljava ključne uslove iz tendera.\nMANS je, u međuvremenu, pozvao premijera Igora Lukšića da hitno zakaže sjednicu Savjeta za privatizaciju na kojoj bi se raspravljalo o zakupu Valdanosa, a sada se takvom zahtjevu pridružuje i ekološka organizacija Green Home, koja se u srijedu, zajedno sa više NVO i javnih ličnosti obraća javnosti da bi ponovo skrenula pažnju na slučaj Valdanos, koji po mišljenju direktora Green Home-a Darka Pajovića, ima veoma mnogo nedostataka.\nPajović: Pored neriješenih imovinskih procesa, pogrešnog pristupa u samom odabiru investitora jedna od svakako značajnih zamjerki je problem zaštite životne sredine.\n"Pored neriješenih imovinskih procesa, pogrešnog pristupa u samom odabiru investitora jedna od svakako značajnih zamjerki je problem zaštite životne sredine. Uvala Valdanos je zakonski zaštićeno područje na samoj obali Crne Gore. Mi smatramo da način njene valorizacije na način da će se prihranjivati i širiti plaže, kao i sam pristup investitora da ga ne zanimaju hiljade stabala masline, apsolutno nije dobar pristup", kazao je Pajović.\nKrajem novembra prošle godine, Vlada je odlučila da po cijeni od 18 centi po kvadratu, dugoročno izda uvalu Valdanos, britanskoj kompaniji Cubus Lux, što znači da će zakupac godišnje plaćati 660 hiljada eura, plus pet odsto prihoda, odnosno, minimum pola miliona eura godišnje. Lokacija se ustupa na 30 godina, sa mogućnošću produženja.\nProjekat se, međutim, osporava sa više aspekata - vlasnici nacionalizovanog zemljišta na tom području traže povratak svojine, ekolozi podsjećaju da Valdanos spada u zaštićena područja, a dio NVO sektora optužuje Savjet za privatizaciju za kršenje tenderske procedure.\nIrelevantno koja je kompanija u pitanju\nNaime, jedan od ključnih uslova tendera za Valdanos je bio pozitivno poslovanje kompanije najmanje 3 od zadnjih 5 godina, zaključno sa 2009. MANS je, međutim, u međuvremenu objavio finansijske izvještaje pobjedničke kompanije, prema kojima je Cubus Lux, u traženom periodu, pozitivno poslovala samo jedne godine - 2007.\nVicepremijer Lazović je, odbacivši optužbe, rekao da je za tendersku komisiju relevantan prihod od 2003. do 2009. godine.\nReagovala i kompanija Cubus Lux, koja prijeti da će pred međunarodnim sudom pokrenuti postupak za nadoknadu eventualne štete protiv MANS-a, ukoliko im zbog njih padne vrijednost akcija na Londonskoj i Frankfurtskoj berzi.\n"Nije tačno da smo u minusu", kažu u Cubus Lux-u, u kom tvrde i da su rezultati objavljeni isključivo u cilju obmane javnosti i diskreditacije kompanije i da je namjerno izostavljena godina u kojoj je zabilježen pozitivan rezultat.\n"Ako se izvještaji pažljivo čitaju, jasno se vidi da su prikazani i podaci za 2006., a grafikon, na kom je ta godina izostavljena, preuzet je sa britanskog finansijskog portala", kaže zamjenik direktora MANS-a Dejan Milovac, koji je komentarisao i Cubus Lux-ovu najavu tužbe.\n"Apsolutna glupost. Prije svega, kada pogledate kakvi su finansijski prospekti kompanije Cubus lux na londonskoj i francuskoj berzi, što je MANS napravila juče vidite da od nas apsolutno ne može zavisiti rast ili pad njihovih akcija.Ono što bi ljudi iz Vlade Crne Gore trebali da imaju kao informaciju, naročito ovi iz Savjeta za privatizaciju jeste da ta kompanija u kontinuitetu od 2008. godine na obje berze bilježi pad", kazao je Milovac.\nUvala Valdanos, koja se prostire na 350 hektara, oplemenjenih sa 18 hiljada stabala maslina, prosječne starosti oko 800 godina, do '77. je bila u privatnom vlasništvu, koje je tada oduzeto od 200 ulcinjskih porodica, kao i pravnim licima, među kojima su i Pravoslavna crkva i Islamska zajednica.\nPredstavnik grupe ulcinjskih nevladinih organizacija i nezavisnih intelektualaca, Dritan Abazović je, ponovivši stav da Vlada treba da odustane od namjere da izda Valdanos, prokomentarisao objavljivanje podataka o poslovanju Cubus Lux-a.\n"Potpuno je irelevantno koja je kompanija u pitanju i kakvi su njeni finansijski izvještaji. Ako ste prekršili tendersku proceduru onda apsolutno nije bitno koje je ime kompanije i kako ona posluje. Radi se o kompaniji koja je zaista mala i nama je drago da su druge organizacije koje vjerovatno posjeduju više podataka i imaju timove ljudi koji mogu sve to da iznesu uključili se u proces i dokazali da smo mi od početka bili u pravu. Sada se samo potvrđuju teze koje smo mi iznijeli nekoliko mjeseci prije", rekao je Abazović.


Radulović: Krivična prijava protiv Siniše Malog zbog trgovine uticajem - Ekonomske Vesti\n4. jan. 2016 Andrija Matić 0 Comments Aleksandar Vučić, Beograd, Beohemija, Dosta je bilo, Farmakom, Fond za razvoj, Miroslav Bogićević, Oli Consulting doo, Privredna banka Beograd, Saša Radulović, Siniša Mali, Slađana Backović, Tužilaštvo za organizovani kriminal, Željko Žunić\nPokret „Dosta je bilo – Saša Radulović“ saopštio je danas da je podneo krivičnu prijavu Tužilaštvu za organizovani kriminal protiv gradonačelnika Beograda Siniše Malog, jer je, tokom 2013. godine, kao savetnik tada prvog potpredsednika Vlade Aleksandra Vučića „radio u korist privatnih kompanija, zloupotrebljavajući svoj položaj i politički uticaj nad državnim organima“.\n„Pokret “Dosta je bilo-Saša Radulović”, podneo je Tužilaštvu za organizovani kriminal prijavu protiv gradonačelnika Siniše Malog, jer je tokom 2013. godine, kao savetnik prvog potpredsednika Vlade Aleksandra Vučića, radio u korist privatnih kompanija, zloupotrebljavajući svoj položaj i politički uticaj nad državnim institucijama i bankama pod državnom kontrolom.\nZahtevamo da Tužilaštvo sprovede nezavisnu i temeljnu istragu o ulozi Siniše Malog u sprečavanju državnih institucija i banaka sa državnim kapitalom da naplate dugovanja od privatnih kompanija i utvrdi koliku je štetu time naneo državi. Za “trgovinu uticajem” Krivični zakon predviđa da se gonjenje preduzima po službenoj dužnosti. Za ovo delo zakon predviđa kaznu zatvorom do osam godina.“\n← Počeo sa radom sistem za izdavanje elektronskih građevinskih dozvola\nPrvi računa za RTS stiže u februaru →\nOdluka o eksproprijaciji Brezovice protivzakonita


Givova KITC49-0003 dječji nogometni komplet dres - Idealno.rs\nPočetna / Dečija odeća i obuća / Odeća za dečake / Kompleti za dečake / Givova KITC49-0003 dječji nogometni komplet dres\nGivova KITC49-0003 dječji nogometni komplet dres\nPonuda prodavnice Stadionshop za proizvod Givova KITC49-0003 dječji nogometni komplet dres. Ispravnost cene i podataka proveri na internet stranici prodavnice.\nod 2.242,07 DIN\nGivova KITC49-0002 dječji nogometni komplet dres\nGivova KITC48-0002 dečji fudbalski komplet dres\nod 1.655,63 DIN\nGivova KITC48-0010 dečji fudbalski komplet dres\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Givova KITC49-0003 dječji nogometni komplet dres i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Givova KITC49-0003 dječji nogometni komplet dres i vidi da li ti odgovara ili pogledaj druge proizvode brenda GIVOVA. Opis i tehnički podaci proizvoda Givova KITC49-0003 dječji nogometni komplet dres se mogu razlikovati od onih u internet prodavnici u kojoj obavljaš kupovinu. Givova KITC49-0003 dječji nogometni komplet dres je dostupan u prodavnici Stadionshop po ceni, koja je navedena pored svakog prodavca u meniju "Prodavnice".\nGarantne uslove za Givova KITC49-0003 dječji nogometni komplet dres proveri u prodavnici u kojoj nameravaš da obaviš kupovinu. Slika za Givova KITC49-0003 dječji nogometni komplet dres je simbolična, zato se pre kupovine u prodavnici uveri da je proizvod isti.


TENISERI U POLUFINALU DEJVISOVOG KUPA – Sportski savez Beograda\nPočetnaVesti naslovnaTENISERI U POLUFINALU DEJVISOVOG KUPA\nReprezentacija Srbije plasirala se u polufinle Dejvis kupa. Odlučujući poen doneo je dubl Zimonjić/Troicki koji je posle velike borbe pobedio španski tim. Srbija će nakon US Opena igrati u gostima protiv reprezentacije Francuske. U nedelju se igraju mečevi za publiku koji nemaju rezultatski značaj. Drugi takmimičarski dan doneo je veliku borbu obe reprezentacije. Selektor Srbije odlučio je da u dublu nastupa sa Viktorom Troickim dok je Končita Martinez odabrala Marka Lopeza i Pabla Karenju.


Austrija, u lavini poginula najmanje jedna osoba\nNajmanje jedna osoba je poginula, a više njih je ozbiljno povređeno u lavini u austrijskim Alpima, prenosi "Rojters" pozivajući se na austrijske medije. Do nesreće je došlo posle podneva, kada se na osam skijaša, koji su se peli na planinu u blizini… »\nVeliki uspeh za srpske rvače na Svetskom kupu u Azerbejdžanu. Zlatnu medalju osvojio je Viktor Nemeš, dok je Aleksandru Mitroviću pripala bronza. Viktor Nemeš je osvojio zlato u kategoriji do 75 kg na Svetskom kupu u rvanju u Aterbejdžanu… »\nTavamba novi napadač Partizana\nKamerunski fudbaler Leandre Tavamba prvo je pojačanje Partizana u zimskom prelaznom roku. Zvanična promocija održaće se u ponedeljak na stadionu u Humskoj. Tavamba među crno-bele kao slobodan igrač posle isteka ugovora sa Kairatom, dok je sa… »


Srbija gradi novih 500 kilometara auto-puteva - 23.05.2020, Sputnik Srbija\nSrbija će u okviru novog investicionog plana 2020-2025. graditi novih 500 kilometara auto-puteva, izjavila je potpredsednica Vlade Srbije i ministarka... 23.05.2020, Sputnik Srbija\nMi smo na raskrscu puteva i normalno je da nam putna mreza bude prioritet, niko kao mi nema dva putna pravca jedan iz Zagreba, drugi iz Budimpeste, jedan za Sofiju, drugi za Solun. Treba i Dunav da ocistimo sirok je i plitak, kao i da damo Kinezima da nam naprave kanal, ako ne do Soluna, onda do Kraljeva da regulisemo recni sliv da ne bude vise poplava.\nPovezaste li najzad Kragujevac sa auto putem?\nekonomija, vesti, srbija, zorana mihajlović\nMihajlovićeva je navela da će se uložiti devet milijardi evra u putnu, železničku, komunalnu i socijalnu infrastrukturu i navela da se trenutno gradi 230 kilometara novih auto-puteva, kao što su Moravski koridor i auto-put Sremska Rača-Kuzmin, koji će Srbiju povezati sa BiH.\nOna je podsetila i da je planiran šumadijski koridor „Vožd Karađorđe“, koji će povezati centralnu sa zapadnom, južnom i istočnom Srbijom, kao i auto-put Požega-Boljare koji će našu zemlju spojiti sa Crnom Gorom.\nPored brze pruge koja se gradi od Beograda do Budimpešte, gradiće se i brza pruga Beograd-Niš, rekla je Mihajlovićeva za TV Hepi, a saopštio je kabinet potpredsednice Vlade.\nMinistarka je dodala da je cilj Srbije da bude premrežena putevima, te da će se u magistralne, regionalne i lokalne puteve uložiti milijardu evra, prenosi Tanjug.\n„Suština i vizija naše politike je da ljudi ostanu da žive u svojim mestima, a da investicije lakše i brže dolaze i za to nam je potrebna infrastruktura. A ona je uz građevinarstvo pokretač privrednog razvoja i rasta BDP-a“, navela je Mihajlovićeva.\nKako napominje, privrednom razvoju će doprineti i stanovi koji se grade za pripadnike službi bezbednosti, a Mihajlovićeva kaže da je dala predlog da se taj projekat proširi i na zdravstvene i prosvetne radnike i da očekuje da će Vlada to usvojiti.\n23 Maj 2020, 12:53


DRITAN NE DA MUP SRBIMA: Sapunici oko formiranja nove vlade u Crnoj Gori nikako se ne nazire kraj, novi čin oko raspodele resora | Novosti.RS\nNačelni dogovor podrazumeva da će Nova srpska demokratija, koja je članica koalicije "Za budućnost Crne Gore", imenovati predstavnike za resore policije, ekonomije i građevinarstva. Međutim, na ovu raspodelu neočekivano je reagovao Dritan Abazović, lider Građanskog pokreta URA (koalicija "Crno na bijelo"), poručujući da oko sektora bezbednosti nema diskusije.\n- Koncept ekspertske vlade je najbolje rešenje i ostajemo u potpunosti privrženi toj ideji. Oko sektora bezbednosti nema diskusije, a to podrazumeva i MUP. Držimo se dogovora i poštovanja principa. Nećemo dozvoliti bilo kakvo kockanje sa nacionalnim interesima Crne Gore - napisao je Abazović na "Tviteru".\nFunkcioner i poslanik NSD Slaven Radunović kaže, za "Novosti", da su u toj stranci kao i Demokratskom frontu iznenađeni ovakvom reakcijom Abazovića, s obzirom na to, kako kaže, da već desetak dana sve tri koalicije pregovaraju sa mandatarom o podeli resora u čemu je aktivno učestvovala i URA:\nOHRABRENjE NA "TVITERU"\nIAKO pojedini koalicioni partneri u odgovoru na moju inicijativu nisu dostavili predlog kandidata za ponuđene resore, ohrabren sam učinjenim napretkom u sastavljanju vlade, posebno činjenicom da koalicije načelno prihvataju da resore treba da vode pre svega stručni ljudi - napisao je na "Tviteru" Krivokapić, dodajući da ostaje pri stavu da svi kandidati za ministre u novoj vladi moraju proći proveru kompetencija za funkciju na koju su predloženi.\n- Priča Abazovića da oni prihvataju samo ekspertsku vladu izgleda kao plod nekih pritisaka od krugova bliskih URA. Što se tiče resora unutrašnjih poslova, već više dana je crnogorskoj javnosti poznato da je mandatar taj resor opredelio Demokratskom frontu, odnosno Novoj srpskoj demokratiji. Bilo bi korektno da naši koalicioni partneri iz URA daju dodatna pojašnjenja u čemu je problem. Posebno u duhu činjenice da nijedna od stranih ambasada na koje se pozivaju nije iznela bilo kakve rezerve prema takvom rešenju. Mi iz DF što se toga tiče ne držimo do mišljenja ambasada jer smatramo da je izborna volja građana nešto što treba da opredeli izgled buduće vlade Crne Gore.\nNa pitanje kako ocenjuje poruku Abazovića da neće dozvoliti "bilo kakvo kockanje sa nacionalnim interesima Crne Gore" naš sagovornik odgovara:\n- Potpisan je Sporazum o principima nove vlade Crne Gore odmah nakon izbora. Stavili smo moratorijum na razlike među koalicionim partnerima i s obzirom na tu činjenicu mislimo da je neumesno više potencirati tu priču ko bi da proda Crnu Goru ili da je negde odnese, jer od toga nema ništa.\nU daljoj raspodeli resora, Pokret za promene imenovaće predstavnike za funkciju potpredsednika za demokratsku tranziciju i reforme i ministarstvo prosvete. Demokratska narodna partija trebalo bi da preuzme portfelje saobraćaja i javne uprave, dok će SNP imenovati svoje predstavnike za ministarstva zdravlja i sporta, poručili su lideri ove četiri stranke članice pobedničke koalicije "Za budućnost Crne Gore". Oni su zajednički odlučili da vrate ponuđeno ministarstvo nauke, kao i druge dve funkcije u vladi - ministra finansija i generalnog sekretara Vlade.\nPrema saznanjima "Novosti" koalicija "Mir je naša nacija" Alekse Bečića, dobiće potpredsedničko mesto i ministarstvo pravde, dok URA najviše interesovanje pokazuje za bezbednosni sektor, potpredsednika Vlade i resor kulture, dok će se Albanska lista zadovoljiti ministarstvom turizma.\nU JAVNOSTI su procurila imena eventualnih kandidata koji bi mogli da pokriju ministarska mesta u budućoj vladi. Iz DF se pominju lideri tog saveza Nebojša Medojević, Andrija Mandić (na slici) i Milan Knežević, kao i poslanici Milutin Đukanović i Slaven Radunović. Medojević je navodno kandidat za potpredsednika Vlade za demokratsku tranziciju i reformu, Mandić za Ministarstvo unutrašnjih poslova, a Knežević za Ministarstvo saobraćaja. Đukanović je kandidat za Ministarstvo ekonomije, a Radunović za Ministarstvo planiranja prostora i građevinarstva, Branka Bošnjak za Ministarstvo prosvete. Koalicija "Mir je naša nacija", kandidovala je Dragana Krapovića iz Demokrata za šefa diplomatije, a Moma Koprivicu iz iste partije za Ministarstvo pravde..\nZdravko Krivokapić Dritan Abazović Andrija Mandić nova vlada CG\nMANDIĆ POSLAO PORUKU KRIVOKAPIĆU I ABAZOVIĆU: Rekao šta misli o novoj vladi - nastala je na borbi srpskog naroda za slobodu!\nPREDSEDNIK Nove srpske demokratije i jedan od lidera Demokratskog fronta Andrija Mandić čestitao je izbor nove Vlade Crne Gore.\n04. 12. 2020. u 17:53


Gutereš: UN ne prihvataju odluku o proterivanju zvaničnika\nTanjug 1. oktobra 2021. 19:07\nNJUJORK – Generalni sekretar Ujedinjenih nacija Antonio Gutereš poručio je danas u razgovoru s etiopskom premijerom Abij Ahmedom da UN ne prihvataju odluku Adis Abebe o proterivanju sedam zvaničnika svetske organizacije, nakon što su proglašeni za “persone non grata”, saopštio je portparol UN.\nMinistarstvo spoljnih poslova Etiopije odlučilo je juče da protera sedam visokih zvaničnika Ujedinjenih nacija zbog navodnog mešanja u unutrašnje poslove zemlje, prenosi Rojters.\nPotez Adis Abebe je usledio nakon što je ranije izaslanik UN Martin Grifits izneo optužbe na račun vladine blokade oblasti Tigraj, gde se stanovništvo zbog toga nalazi na ivici humanitarne katastrofe, pošto su otežane isporuke medicinske opreme, hrane i goriva u taj, sukobima zahvaćeni region.\nGeneralni sekretar Ujedinjenih nacija Antonio Gutereš poručio je juče da je „šokiran“ informacijom da je Etiopija sedam visokih zvaničnika UN koji rade u toj zemlji proglasila za nepoželjne.\nSAD su juče osudile proterivanje zvaničnika Ujedinjenih nacija iz Etiopije, a kako je saopštila novinarima sekretarka Bele kuće Džen Psaki, Vašington neće oklevati da primeni sankcije protiv onih koji ometaju humanitarne napore u toj zemlji.


Praksa u agenciji ChinaESL u Pekingu | Fakulteti\nPraksa u agenciji ChinaESL u Pekingu\nPrijavljivanje za besplatno putovanje po Evropi 11/06\nRektor Novosadskog univerziteta Miroslav Vesković dao otkaz 11/12\nStručnjaci u profesiji koja ne postoji u Srbiji 23/12\nGlobal Talent je program stručnih praksi u inostranstvu koji studentima i diplomcima pruža priliku za profesionalno iskustvo i lični razvoj u multikulturalnom okruženju radom u kompanijama i institucijama širom sveta. U sklopu programa izdvajamo praksu u agenciji ChinaESL u Pekingu, prestonici Kine.\nZbog rastuće ekonomije i konkurentnosti kompanija na inostranom tržištu, u Kini se sve više prepoznaje potreba za znanjem engleskog jezika. ChinaESL je agencija koja omogućava učenje i usavršavanje engleskog jezika onima kojima je to znanje neophodno, povezujući ih sa inostranim predavačima.\nProteklih par godina, ChinaESL je omogućila da čak 6.000 predavača iz inostranstva prenesu znanje deci u školma i zaposlenima u različitim kompanijama. Praksa podrazumeva predavanje engleskog jezika u školama, ali i rad na multikulturalnom povezivanju između Srbije i Kine, prezentovanjem svoje zemlje i tradicije.\nTokom rada, kod samog studenta podstiče se razvoj predavalačkih i prezentacionih veština, komunikacionih veština i jezika, kao i profesionalni početak predavačke karijere implementiranjem neformalnih metoda učenja i kreiranjem jedinstvenog okruženja za učenje za mlade ljude. U okviru stručne prakse obezbeđen je radni prostor, kao i kompjuter sa pristupom internetu.\nRadno vreme: 09:00h-17:00h, 40h nedeljno\nTrajanje prakse: od 6 do 12 meseci\nStudenti i diplomci do 30 godina\nUkoliko želite da se dodatno informišete o ovoj ili sličnim praksama, kao i da se prijavite za istu, to možete učiniti popunjavanjem prijave na sajtu.\nNakon prijavljivanja, bićete kontaktirani u narednih par dana.\nLokalna kancelarija Beogradska Bankarska Akademija\nStudetni u Americi državi dužni 1.600 milijardi dolara\nStipendije za boravak u istraživačkoj laboratoriji u Francuskoj\nTAGS: chinaeslengleski jezikglobal talentpraksa u kiniprogram prakse